**บทที่ 5**

**สรุป อภิปรายผลและข้อเสนอแนะ**

การวิจัยเรื่องรูปแบบนโยบายประชารัฐกับการพัฒนาท้องถิ่นในจังหวัดชุมพร ผู้วิจัยนำมาสรุปผล อภิปรายผล และข้อเสนอแนะดังต่อไปนี้

1. วัตถุประสงค์การวิจัย

2. สมมติฐานการวิจัย

3. ประชากรและกลุ่มตัวอย่าง

4. เครื่องมือที่ใช้ในการวิจัย

5. สรุปผลการวิจัย

6. อภิปรายผลการวิจัย

7. ข้อเสนอแนะ

**5.1 วัตถุประสงค์การวิจัย**

การวิจัยครั้งนี้ได้กำหนดวัตถุประสงค์ไว้ ดังนี้

5.1.1 เพื่อศึกษาระดับนโยบายประชารัฐกับการพัฒนาท้องถิ่นในจังหวัดชุมพร

5.1.2 เพื่อศึกษาระดับการพัฒนาท้องถิ่นในจังหวัดชุมพร

5.1.3 เพื่อศึกษาปัจจัยที่มีอิทธิพลต่อการพัฒนาท้องถิ่นในจังหวัดชุมพร

5.1.4 เพื่อสร้างรูปแบบนโยบายประชารัฐกับการพัฒนาท้องถิ่นในจังหวัดชุมพร

**5.2 สมมติฐานการวิจัย**

การวิจัยครั้งนี้ได้ตั้งสมมติฐานไว้ ดังนี้

ปัจจัยด้านการให้หลักประกันสิทธิเสรีภาพด้านการจัดการแก้ไขความขัดแย้งในสังคมด้วยสันติวิธีด้านการสร้างเสริมสมรรถนะของประชาชนและพลังทางสังคมด้านการสร้างภาคีเพื่อการพัฒนาด้านการปรับดุลยภาพการมีส่วนร่วมในการพัฒนาด้านการส่งเสริมท้องถิ่นให้มีส่วนร่วมในการพัฒนาและด้านการเสริมสร้างศักยภาพขององค์กรพัฒนาเอกชนและองค์กรประชาชนมีอิทธิพลต่อการพัฒนาท้องถิ่นในจังหวัดชุมพร อย่างมีนัยสำคัญที่ระดับ .05

**5.3 ประชากรและกลุ่มตัวอย่าง**

ผู้วิจัยได้แบ่งประชากรและกลุ่มตัวอย่างในการวิจัย ดังนี้

5.3.1 ประชากรในการวิจัย แบ่งออกเป็น 2 กลุ่ม ดังนี้1) กลุ่มที่ 1 ประชากรที่ใช้ในการวิจัยระยะที่ 1 ได้แก่ ผู้บริหารท้องถิ่น จำนวน 300 คน ข้าราชการและพนักงานจ้าง จำนวน 4,669 คนสมาชิกสภาองค์กรปกครองส่วนท้องถิ่น จำนวน 1,527 คน ประชาชนผู้เป็นหัวหน้าครัวเรือน จำนวน 224,100 คน รวมทั้งหมดจำนวน 230,596 คน (สำนักงานท้องถิ่นจังหวัดชุมพร, ณ วันที่ 1 ตุลาคม 2559) 2) กลุ่มที่ 2 ประชากรที่ใช้ในการวิจัยระยะที่ 2 ได้แก่ ผู้บริหารท้องถิ่น จำนวน 300 คน ข้าราชการและพนักงานจ้าง จำนวน 4,669 คน สมาชิกสภาองค์กรปกครองส่วนท้องถิ่น จำนวน 1,527 คน ประชาชนผู้เป็นหัวหน้าครัวเรือน จำนวน 224,100 คนรวมผู้แทนท้องถิ่นอำเภอ จำนวน 8 คน ตัวแทนนายอำเภอ จำนวน 8 คน รวมทั้งหมดจำนวน 230,612 คน(สำนักงานท้องถิ่นจังหวัดชุมพร, ณ วันที่ 1 ตุลาคม 2559)

5.3.2 กลุ่มตัวอย่างในการวิจัย แบ่งออกเป็น 2 กลุ่ม ดังนี้กลุ่มที่ 1 กลุ่มตัวอย่างที่ใช้ในการวิจัยเชิงปริมาณ ได้แก่ ผู้บริหารท้องถิ่น จำนวน 300 คน ข้าราชการและพนักงานจ้าง จำนวน 4,669 คน สมาชิกสภาองค์กรปกครองส่วนท้องถิ่น จำนวน 1,527 คน ประชาชนผู้เป็นหัวหน้าครัวเรือน จำนวน 224,100 คน รวมทั้งหมดจำนวน 230,596 คน คำนวณขนาดกลุ่มตัวอย่างตามสูตรของ Yamane (1973, p. 727) ได้ขนาดกลุ่มตัวอย่าง จำนวน 400 คน กลุ่มที่ 2 กลุ่มตัวอย่างเป็นประชากรที่ใช้ในการวิจัยเชิงคุณภาพเลือกกลุ่มตัวอย่างแบบเจาะจงจากผู้มีส่วนเกี่ยวข้องในการนำนโยบายประชารัฐไปปฏิบัติขององค์กรปกครองส่วนท้องถิ่นในจังหวัดชุมพร ประกอบด้วย 1) กลุ่มตัวอย่างในการสัมภาษณ์ จำนวน 18 คน ประกอบด้วย 1.1) ผู้แทนจากผู้บริหารท้องถิ่น จำนวน 3 คน 1.2) ผู้แทนข้าราชการและพนักงานจ้างส่วนท้องถิ่น จำนวน 3 คน 1.3) ผู้แทนฝ่ายการเมืองขององค์กรปกครองส่วนท้องถิ่น จำนวน 3 คน 1.4) ผู้แทนประชาชนผู้เป็นหัวหน้าครัวเรือน จำนวน 3 คน 1.5) ผู้แทนท้องถิ่นอำเภอ จำนวน 3 คน 1.6) ผู้แทนนายอำเภอ จำนวน 3 คน 2) กลุ่มตัวอย่างในการประชุมกลุ่มย่อย (Focus Group) จำนวน 18 คนประกอบด้วย 2.1) ผู้แทนจากผู้บริหารท้องถิ่น จำนวน 3 คน 2.2) ผู้แทนข้าราชการและพนักงานจ้างส่วนท้องถิ่น จำนวน 3 คน 2.3) ผู้แทนฝ่ายการเมืองขององค์กรปกครองส่วนท้องถิ่น จำนวน 3 คน 2.4) ผู้แทนประชาชนผู้เป็นหัวหน้าครัวเรือน จำนวน 3 คน 2.5) ผู้แทนท้องถิ่นอำเภอ จำนวน 3 คน   
2.6) ผู้แทนนายอำเภอ จำนวน 3 คน

**5.4 เครื่องมือที่ใช้ในการวิจัย**

**5.4.1 เครื่องมือที่ใช้ในการวิจัยระยะที่ 1**

ลักษณะของเครื่องมือคือเป็นแบบสอบถาม (Questionnaire) การวิจัยครั้งนี้เป็นการวิจัยเชิงปริมาณ ซึ่งผู้วิจัยได้สร้างและพัฒนาจากแบบสอบถามของนักวิชาการใช้แบบสอบถามเป็นเครื่องมือในการวิจัย โดยแบ่งแบบสอบถามออกเป็น 4 ตอน ดังนี้

ตอนที่ 1 ข้อมูลทั่วไปของผู้ตอบแบบสอบถามเป็นแบบชนิดเลือกตอบ (Check List) ประกอบด้วย 1) เพศ 2) สถานภาพการสมรส 3) อายุ 4) ระดับการศึกษา 5) ประสบการณ์ทำงาน

ตอนที่ 2 แบบสอบถามเกี่ยวกับยุทธศาสตร์ของนโยบายประชารัฐ เป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลาง น้อย และน้อยที่สุด ประกอบด้วยข้อคำถามตามลำดับที่นำมาศึกษาจำนวน 7 ด้าน ได้แก่ 1) ด้านการให้หลักประกันสิทธิเสรีภาพ 2) ด้านการจัดการแก้ไขความขัดแย้งในสังคมด้วยสันติวิธี 3) ด้านการสร้างเสริมสมรรถนะของประชาชนและพลังทางสังคม 4) ด้านการสร้างภาคีเพื่อการพัฒนา 5) ด้านการปรับดุลยภาพการมีส่วนร่วมในการพัฒนา 6) ด้านการส่งเสริมท้องถิ่นให้มีส่วนร่วมในการพัฒนาและ   
7) ด้านการเสริมสร้างศักยภาพขององค์กรพัฒนาเอกชนและองค์กรประชาชน

ตอนที่ 3 แบบสอบถามเกี่ยวกับการพัฒนาท้องถิ่นในจังหวัดชุมพรเป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลางน้อยและน้อยที่สุด ประกอบด้วยข้อคำถามตามลำดับที่นำมาศึกษารูปแบบนโยบายประชารัฐจำนวน 5 ด้าน ประกอบด้วย 1) การสนับสนุนศักยภาพและโอกาสการพัฒนาของคน 2) การพัฒนาสภาพแวดล้อมทางสังคม 3) การเสริมสร้างศักยภาพการพัฒนาของภูมิภาคและชนบท 4) การพัฒนาสมรรถนะและประสิทธิภาพของระบบเศรษฐกิจและ 5) การจัดการทรัพยากรธรรมชาติและสิ่งแวดล้อม

ตอนที่ 4 แบบสอบถามเกี่ยวกับข้อเสนอแนะเพิ่มเติมรูปแบบนโยบายประชารัฐกับการพัฒนาท้องถิ่นในจังหวัดชุมพรเป็นแบบสอบถามชนิดปลายเปิด (Open End)

**5.4.2 เครื่องมือที่ใช้ในการวิจัยระยะที่ 2 มีดังนี้**

5.4.2.1 แบบสัมภาษณ์ เพื่อสัมภาษณ์กลุ่มเป้าหมายที่ใช้ในการวิจัยเชิงคุณภาพ ได้แก่ ผู้แทนจากผู้บริหารท้องถิ่น ผู้แทนข้าราชการและพนักงานจ้างส่วนท้องถิ่น ผู้แทนฝ่ายการเมืองขององค์กรปกครองส่วนท้องถิ่นผู้แทนประชาชนผู้เป็นหัวหน้าครัวเรือน ผู้แทนท้องถิ่นอำเภอ ผู้แทนนายอำเภอ โดยเลือกกลุ่มตัวอย่างแบบเจาะจง จำนวน 18 คน เป็นแบบสัมภาษณ์แบบกำหนดแนวทางไว้ (Indepth Interview)

5.4.2.2 การจัดเวทีเพื่อดำเนินการประชุมกลุ่มย่อย (Focus Group) จากผู้แทนจากผู้บริหารท้องถิ่น ผู้แทนข้าราชการและพนักงานจ้างส่วนท้องถิ่น ผู้แทนฝ่ายการเมืองขององค์กรปกครองส่วนท้องถิ่นผู้แทนประชาชนผู้เป็นหัวหน้าครัวเรือน ผู้แทนท้องถิ่นอำเภอ ผู้แทนนายอำเภอ โดยเลือกกลุ่มตัวอย่างแบบเจาะจง จำนวน 18 คน ทั้งนี้เป็นกลุ่มเป้าหมายเดียวกันกับการสัมภาษณ์แต่ไม่ใช่บุคคลเดียวกัน

**5.5 สรุปผลการวิจัย**

การวิจัยเรื่องรูปแบบนโยบายประชารัฐกับการพัฒนาท้องถิ่นในจังหวัดชุมพร

**การวิจัยระยะที่ 1 เพื่อศึกษาปัจจัยที่ส่งผลต่อรูปแบบนโยบายประชารัฐกับการพัฒนาท้องถิ่นในจังหวัดชุมพร เป็นการวิจัยเชิงปริมาณ**

**1. ลักษณะทั่วไปของผู้ตอบแบบสอบถาม**

ผู้ตอบแบบสอบถามส่วนใหญ่เป็นพบว่าเป็นเพศหญิง จำนวน 261 คน คิดเป็นร้อยละ 65.3 มีสถานภาพโสด จำนวน 164 คน คิดเป็นร้อยละ 41.0 มีอายุ 30-39 ปี จำนวน 176 คน คิดเป็นร้อยละ 44.0 มีการศึกษาส่วนใหญ่ปริญญาตรีหรือเทียบเท่าจำนวน 265 คน คิดเป็นร้อยละ 66.3 และอาศัยอยู่อำเภอเมือง จำนวน 95 คน คิดเป็นร้อยละ 23.8

**2. นโยบายประชารัฐกับการพัฒนาท้องถิ่นในจังหวัดชุมพร** โดยรวมอยู่ในระดับมาก เมื่อพิจารณาเป็นรายด้าน มีระดับนโยบายการพัฒนาอยู่ในระดับมากทั้งหมด จำนวน 7 ด้าน เมื่อเรียงลำดับตามค่าเฉลี่ยจากมากไปน้อย คือ ด้านการให้หลักประกันสิทธิเสรีภาพ รองลงมาคือด้านการปรับดุลยภาพการมีส่วนร่วมในการพัฒนาด้านการจัดการแก้ไขความขัดแย้งในสังคมด้วยสันติวิธีด้านการส่งเสริมท้องถิ่นให้มีส่วนร่วมในการพัฒนาด้านการเสริมสร้างศักยภาพขององค์กรพัฒนาเอกชนและองค์กรและด้านการสร้างเสริมสมรรถนะของประชาชนและพลังทางสังคมเท่ากับด้านการสร้างภาคีเพื่อการพัฒนา1) ด้านการให้หลักประกันสิทธิเสรีภาพโดยรวมอยู่ในระดับมาก เมื่อพิจารณาเป็นรายข้อมีระดับนโยบายการพัฒนาอยู่ในระดับมากทั้งหมด จำนวน 6 ข้อ เรียงลำดับตามค่าเฉลี่ยจากมากไปน้อย คือการรับรองและหลักประกันสิทธิทางการเมืองอย่างเสรีและเสมอ รองลงมาคือการควบคุมตรวจสอบการดำเนินงานของรัฐในทางการบริหาร การส่งเสริมให้มีการพิทักษ์สิทธิการดำเนินงานของรัฐในทางการบริหารเช่นรองรับสิทธิประชาชนในการร้องขอให้รัฐจัดประชาพิจารณ์ ภาครัฐให้การสนับสนุนการพัฒนาระบบศาลปกครองเพื่อพิทักษ์สิทธิประชาชนซึ่งอาจถูกละเมิดจากการดำเนินการของหน่วยงานของรัฐ กฎหมายรับรองสิทธิในฐานะประชาชนในการรับรู้ข่าวสารของทางราชการ และสิทธิมนุษยชนและความเสมอภาคระหว่างหญิงชายที่เท่าเทียมกัน 2) นโยบายประชารัฐกับการพัฒนาท้องถิ่นในจังหวัดชุมพร ด้านการจัดการแก้ไขความขัดแย้งในสังคมด้วยสันติวิธีโดยรวมอยู่ในระดับมาก เมื่อพิจารณาเป็นรายข้อมีระดับนโยบายการพัฒนาอยู่ในระดับมากทั้งหมด จำนวน 9 ข้อเรียงลำดับตามค่าเฉลี่ยจากมากไปหาน้อย คือส่งเสริมให้เจ้าหน้าที่ของรัฐมีทัศนคติความเข้าใจและมีทักษะเกี่ยวกับกลไกกระบวนการต่าง ๆ ในการจัดการความขัดแย้งในสังคมด้วยสันติวิธีเช่นการไกล่เกลี่ยประนีประนอมการเจรจาต่อรองการใช้อนุญาโตตุลาการและให้เจ้าหน้าที่ของรัฐ รองลงมาคือมีการสร้างเครือข่ายข้อมูลข่าวสารเครือข่ายการดำเนินการและส่งต่อปัญหาให้เกิดการเรียนรู้ร่วมกันร่วมมือและประสานงานกันในการแก้ไขปัญหาข้อขัดแย้งในสังคม การแก้ไขปัญหานั้น ได้ให้ความสำคัญกับการป้องกันการเกิดข้อขัดแย้งมากกว่าการแก้ไข สนับสนุนให้มีสถาบันท้องถิ่นและสถาบันวิชาการเพื่อทำหน้าที่ศึกษาค้นคว้ารวบรวมและเผยแพร่แนวทางการป้องกัน การแก้ไขความขัดแย้งหรือการป้องกันมีการนำวิสัยทัศน์ทัศนคติที่ถูกต้องและความเข้าใจร่วมกันของคนในชุมชนและสังคมในวงกว้างร่วมกัน คำนึงถึงสิทธิของทุกฝ่ายที่ได้รับผลกระทบจากปัญหาให้เข้ามามีส่วนร่วมโดยตรงในการแก้ไขความขัดแย้ง เท่ากับสนับสนุนให้เกิดการทำงานร่วมกันเพื่อแก้ไขปัญหาความขัดแย้งอย่างสันติ โดยยอมรับพื้นฐานของความเสมอภาคและเคารพสิทธิซึ่งกัน การประชาสัมพันธ์เผยแพร่ด้วยการให้ข่าวสารข้อมูลที่ถูกต้องมีความจริงใจและให้ความร่วมมือแก่ทุกฝ่ายเปิดโอกาสและสนับสนุนให้มีการปรึกษาหารือร่วมกันโดยทุกฝ่ายที่เกี่ยวข้องในระยะแรกเมื่อเกิดข้อขัดแย้งขึ้น และสนับสนุนให้มีสถาบันท้องถิ่นและสถาบันวิชาการเพื่อทำหน้าที่ศึกษาค้นคว้ารวบรวมและเผยแพร่แนวทางการแก้ไขข้อขัดแย้ง 3) นโยบายประชารัฐกับการพัฒนาท้องถิ่นในจังหวัดชุมพร ด้านการสร้างเสริมสมรรถนะของประชาชนและพลังทางสังคมโดยรวมอยู่ในระดับมาก เมื่อพิจารณาเป็นรายข้อ มีระดับนโยบายการพัฒนาอยู่ในระดับมากทั้งหมด จำนวน 6 ข้อ เรียงลำดับตามค่าเฉลี่ยจากมากไปหาน้อย คือสร้างความรู้ความเข้าใจที่ถูกต้องในสิทธิหน้าที่สภาพเศรษฐกิจสังคมและการเมืองทั้งภายในและภายนอกประเทศแก่ประชาชน โดยใช้สื่อของรัฐและภาคเอกชนทางวิทยุและโทรทัศน์ รองลงมาคือทุกภาคส่วนร่วมกันแก้ไขปัญหา โดยมีเป้าหมายประโยชน์แก่ชุมชนและประเทศ ปลูกฝังวัฒนธรรมการเคารพกฎระเบียบและเผยแพร่ความรู้เรื่องกฎหมายให้เจ้าหน้าที่ของรัฐและประชาชนทราบอย่างกว้างขวาง โดยเฉพาะเรื่องสิทธิและหน้าที่ของประชาชน สนับสนุนการเผยแพร่และบังคับใช้ระเบียบการปฏิบัติราชการเพื่อประชาชนอย่างจริงจัง ส่งเสริมเสรีภาพของสื่อมวลชนและสนับสนุนการพัฒนาสื่อเสรีตลอดจนโอกาสในการเข้าถึงสื่อและเครื่องมือการสื่อสารของรัฐ โดยประชาชนกลุ่มต่าง ๆ เช่น การให้คนในชุมชนมีสิทธิใช้หอกระจายข่าวหมู่บ้านให้มีวิทยุชุมชนวิทยุท้องถิ่น เป็นต้น และสนับสนุนงบประมาณแก่องค์กรพัฒนาเอกชนและองค์กรอื่น ๆ ที่ให้ความช่วยเหลือประชาชนในด้านต่าง ๆ 4) นโยบายประชารัฐกับการพัฒนาท้องถิ่นในจังหวัดชุมพรด้านการสร้างภาคีเพื่อการพัฒนา โดยรวมอยู่ในระดับมาก เมื่อพิจารณาเป็นรายข้อ มีระดับนโยบายการพัฒนาอยู่ในระดับมากทั้งหมด จำนวน 5 ข้อ โดยเรียงลำดับตามค่าเฉลี่ยจากมากไปน้อย คือการให้ความสำคัญกับการสร้างภาคีเพื่อการพัฒนาในระดับภูมิภาคท้องถิ่นและชุมชนเช่นประชาคมจังหวัด รองลงมาคือการระบุภาคีให้หน่วยงานของรัฐในการพัฒนาโครงการที่เกี่ยวข้องกับการพัฒนาอาชีพคุณภาพชีวิตทรัพยากรธรรมชาติและสิ่งแวดล้อม การสนับสนุนการสร้างภาคีเพื่อการพัฒนาที่ไม่เป็นฝักฝ่ายใดทางการเมือง การกำหนดให้การพัฒนาแบบภาคีเป็นเงื่อนไขในการจัดสรรทรัพยากร เช่น งบประมาณ กำลังคน เครื่องมือ เป็นต้น และการระบุภาคีให้หน่วยงานของรัฐเพื่อการพัฒนาในการวางแผนการดำเนินการโครงการต่าง ๆ อย่างชัดเจน 5) นโยบายประชารัฐกับการพัฒนาท้องถิ่นในจังหวัดชุมพรด้านการปรับดุลยภาพการมีส่วนร่วมในการพัฒนาโดยรวมอยู่ในระดับมากที่สุด เมื่อพิจารณาเป็นรายข้อ มีระดับนโยบายการพัฒนาอยู่ในระดับมากทั้งหมด จำนวน 6 ข้อเรียงลำดับตามค่าเฉลี่ยจากมากไปน้อย คือเปิดโอกาสให้องค์กรพัฒนาเอกชนและองค์กรประชาชนสนับสนุนยุทธศาสตร์การพัฒนาของภาครัฐโดยกิจกรรมที่กำหนดให้ประชาชนเป็นฝ่ายนำและภาครัฐสนับสนุน รองลงมาคือเพิ่มสัดส่วนตัวแทนภาคเอกชนและภาคประชาชนในคณะกรรมการคณะอนุกรรมการคณะทำงานต่าง ๆ ของระบบบริหารการพัฒนาเช่น คณะกรรมการพัฒนาจังหวัด คณะทำงานบริหารและจัดการทรัพยากรธรรมชาติและสิ่งแวดล้อม เป็นต้น การสนับสนุนให้องค์กรประชาชนที่มีความเกี่ยวข้องสัมพันธ์กับพื้นที่และชุมชนนั้น การเพิ่มดุลการมีส่วนร่วมให้กับประชาคมและกลุ่มคนที่ยังขาดดุลการมีส่วนร่วมเช่นเกษตรกรรายย่อยชาวประมงพื้นบ้านชายฝั่งคนจนในเมืองเป็นต้น เปิดโอกาสให้องค์กรพัฒนาเอกชนและองค์กรประชาชนได้รับ การสนับสนุนงบประมาณโดยตรงเพื่อดำเนินกิจกรรมพัฒนาร่วมกับภาครัฐ และองค์กรพัฒนาเอกชน องค์กรประชาชนมีส่วนร่วมบริหารท้องถิ่นของตนและดำเนินงานการพัฒนาผ่านช่องทางองค์กรการบริหารส่วนท้องถิ่นเช่นองค์การบริหารส่วนตำบลสภาตำบลเทศบาลสุขาภิบาลและช่องทางอื่น ๆ 6) นโยบายประชารัฐกับการพัฒนาท้องถิ่นในจังหวัดชุมพรด้านการส่งเสริมท้องถิ่นให้มีส่วนร่วมในการพัฒนาโดยรวมอยู่ในระดับมาก เมื่อพิจารณาเป็นรายข้อ มีระดับนโยบายการพัฒนาอยู่ในระดับมากทั้งหมด จำนวน 6 ข้อ โดยเรียงลำดับตามค่าเฉลี่ยจากมากไปน้อย คือชุมชนและท้องถิ่นมีส่วนร่วมในการประเมินผลกระทบสิ่งแวดล้อมและติดตามตรวจสอบประเมินผลการดำเนินการโครงการ รองลงมาคือชุมชนและท้องถิ่นมีอิสระในการกำหนดแผนงานรวมทั้งบริหารกิจกรรมให้สอดคล้องกับความต้องการและสภาพการณ์ของท้องถิ่น ชุมชนและท้องถิ่นการมีส่วนร่วมในกิจกรรมและโครงการต่าง ๆ ที่อยู่ในพื้นที่นั้น ๆ เช่น ประชาชนผู้ได้รับผลกระทบจากโครงการพัฒนาของรัฐ เป็นต้น เท่ากับชุมชนและท้องถิ่นมีส่วนร่วมในการจัดสรรงบประมาณให้ท้องถิ่นในลักษณะเงินอุดหนุนเฉพาะกิจ เช่น จัดสรรเร่งด่วน หน่วยงานภายนอก ชุมชนและท้องถิ่นมีส่วนร่วมในการจัดสรรงบประมาณให้ท้องถิ่นในลักษณะเงินอุดหนุนทั่วไปให้มากขึ้น และการรับรองสิทธิชุมชนและท้องถิ่นในการจัดการทรัพยากรธรรมชาติและสิ่งแวดล้อม   
7) นโยบายประชารัฐกับการพัฒนาท้องถิ่นในจังหวัดชุมพร ด้านการเสริมสร้างศักยภาพขององค์กรพัฒนาเอกชนและองศ์กรประชาชนโดยรวมอยู่ในระดับมาก เมื่อพิจารณาเป็นรายข้อ มีระดับนโยบายการพัฒนาอยู่ในระดับมากทั้งหมดจำนวน 6 ข้อ โดยเรียงลำดับตามค่าเฉลี่ยจากมากไปน้อย คือการสนับสนุนการพัฒนาเครือข่ายองค์กรประชาชนเพื่อแลกเปลี่ยนความรู้และประสบการณ์ รองลงมาคือส่งเสริมให้องค์กรธุรกิจเอกชนและองค์กรประชาชนสนับสนุนการดำเนินงานพัฒนาเพื่อชุมชนและสังคมด้วยมาตรการทางภาษี การสนับสนุนการพัฒนาเครือข่ายองค์กรประชาชนเพื่อเสริมสร้างทักษะ และศักยภาพในการบริหารจัดการชุมชนและท้องถิ่น การส่งเสริมการจัดตั้งองค์กรประชาชนทั้งที่เป็นนิติบุคคลและไม่เป็นนิติบุคคลการส่งเสริมการจัดตั้งองค์กรพัฒนาเอกชนที่เป็นนิติบุคคลและไม่เป็นนิติบุคคลในพื้นที่ และการสนับสนุนให้องค์กรพัฒนาเอกชนได้รับสิทธิประโยชน์ด้านภาษีและการสนับสนุนงบประมาณจากภาครัฐ

**3. การพัฒนาท้องถิ่นในจังหวัดชุมพร** โดยรวมอยู่ในระดับมาก เมื่อพิจารณาเป็นรายด้าน มีระดับการพัฒนาอยู่ในระดับมากทั้งหมด จำนวน 5 ด้าน เมื่อเรียงลำดับตามค่าเฉลี่ยจากมากไปน้อย คือ ด้านการจัดการทรัพยากรธรรมชาติและสิ่งแวดล้อม รองลงมาคือด้านการเสริมสร้างศักยภาพการพัฒนาของภูมิภาคและชนบท ด้านการพัฒนาสภาพแวดล้อมทางสังคม และด้านการสนับสนุนศักยภาพและโอกาสการพัฒนาของคน เท่ากับด้านการพัฒนาสมรรถนะและประสิทธิภาพของระบบเศรษฐกิจ 1) การพัฒนาท้องถิ่นในจังหวัดชุมพรด้านการสนับสนุนศักยภาพและโอกาสการพัฒนาของคนโดยรวมอยู่ในระดับมาก เมื่อพิจารณาเป็นรายข้อ มีระดับการพัฒนาอยู่ในระดับมากทั้งหมด จำนวน 6 ข้อ เรียงลำดับตามค่าเฉลี่ยจากมากไปหาน้อย คือ การให้หลักประกันในด้านโอกาสและช่องทางในการมีส่วนร่วมการบริหารจัดการการพัฒนาทั้งทางตรงและทางอ้อมเพื่อตอบสนองความจำเป็น รองลงมาคือการให้หลักประกันในด้านโอกาสและช่องทางในการมีส่วนร่วมความต้องการของคนกลุ่มต่าง ๆ ในสังคมอย่างเพียงพอ การให้หลักประกันในด้านโอกาสและช่องทางในการมีส่วนร่วมในส่วนของการกำหนดนโยบาย โครงการ และแผน เท่ากับการให้หลักประกันสิทธิเสรีภาพส่วนบุคคลและสิทธิเสรีภาพของชุมชน การให้ความสำคัญกับหลักมนุษยธรรมเกียรติภูมิและศักดิ์ศรีของมนุษย์ทุกคน และหลักประกันการปฏิบัติอย่างเท่าเทียมกันภายใต้กฎหมาย 2) การพัฒนาท้องถิ่นในจังหวัดชุมพรด้านการพัฒนาสภาพแวดล้อมทางสังคมโดยรวมอยู่ในระดับมาก เมื่อพิจารณาเป็นรายข้อ มีระดับการพัฒนาอยู่ในระดับมากทั้งหมด จำนวน 7 ข้อ เรียงลำดับตามค่าเฉลี่ยจากมากไปหาน้อย คือ การสร้างความเท่าเทียมเสมอภาคระหว่างคนกลุ่มต่าง ๆ ในสังคมเท่ากับการยอมรับการเปลี่ยนแปลงและเห็นคุณค่าของความแตกต่างที่หลากหลาย รองลงมาคือการสร้างวัฒนธรรมของการใช้อำนาจที่เป็นธรรม การสร้างจริยธรรมของการใช้อำนาจที่เป็นธรรมในสังคม การสร้างกติกาสังคมและแบบอย่างทางการเมืองและการบริหารที่ให้ความสำคัญกับการประนีประนอมสันติธรรมเมตตาธรรมและการยอมรับบังคับใช้กฎหมาย การสร้างสังคมเปิดที่มีความสมานฉันท์ปรองดองกัน และการสร้างวัฒนธรรมประชาสังคมที่คนในสังคมมีความสำนึกถึงสิทธิหน้าที่ความรับผิดชอบร่วมกันในฐานะพลเมืองและความรับผิดชอบที่มีต่ออนุชนรุ่นหลัง 3) การพัฒนาท้องถิ่นในจังหวัดชุมพรด้านการเสริมสร้างศักยภาพการพัฒนาของภูมิภาคและชนบทโดยรวมอยู่ในระดับมาก เมื่อพิจารณาเป็นรายข้อ มีระดับการพัฒนาอยู่ในระดับมากทั้งหมด จำนวน 6 ข้อเรียงลำดับตามค่าเฉลี่ยจากมากไปหาน้อย คือ การสร้างขีดความสามารถให้คนในภูมิภาคและชนบทได้รับการพัฒนาความรู้ความสามารถเพื่อให้สามารถแก้ไขปัญหาของตนเองและเสริมสร้างโอกาสการพัฒนาเพื่อสร้างอาชีพและการมีงานทำรองลงมาคือการสร้างขีดความสามารถให้คนในภูมิภาคและชนบทได้รับโอกาสในการรับบริการจากรัฐเพื่อให้สามารถแก้ไขปัญหาของตนเองและเสริมสร้างโอกาสการพัฒนาเพื่อสร้างอาชีพและการมีงานทำ เท่ากับการให้คนในภูมิภาคและชนบทตระหนักถึงความสำคัญของการดูแลรักษาอนุรักษ์ฟื้นฟูและบูรณะทรัพยากรธรรมชาติและสิ่งแวดล้อมเพื่ออนุชนรุ่นหลังชุมชนของตนเองและประเทศชาติโดยรวม การสร้างช่องทางให้คนส่วนใหญ่ที่อาศัยในส่วนภูมิภาคและชนบทได้รับประโยชน์จากการพัฒนาประเทศที่เท่าเทียมกันและเสมอภาคเพิ่มขึ้นการสร้างขีดความสามารถให้คนในภูมิภาคและชนบทได้รับการพัฒนาทักษะเพื่อให้สามารถแก้ไขปัญหาของตนเองและเสริมสร้างโอกาสการพัฒนาเพื่อสร้างอาชีพและการมีงานทำ และการสร้างระบบและกลไกการบริหารเพื่อเปิดโอกาสให้ทุกฝ่ายในสังคมมีส่วนร่วมในการพัฒนาภูมิภาคและชนบท 4) การพัฒนาท้องถิ่นในจังหวัดชุมพร ด้านการพัฒนาสมรรถนะและประสิทธิภาพของระบบเศรษฐกิจโดยรวมอยู่ในระดับมาก เมื่อพิจารณาเป็นรายข้อ มีระดับการพัฒนาอยู่ในระดับมากทั้งหมด จำนวน 8 ข้อเรียงลำดับตามค่าเฉลี่ยจากมากไปหาน้อย คือ การสร้างผู้นำที่มีวิสัยทัศน์กว้างไกลในด้านการแก้ไขปัญหาและพัฒนาเศรษฐกิจ รองลงมาคือระบบการบริหารด้านนโยบายและแนวทางการบริหารจัดการการพัฒนาประเทศมีความต่อเนื่อง เท่ากับการสนับสนุนให้เกิดความโปร่งใสกับการบริหารที่เกี่ยวกับสาธารณชน การสร้างระบบการบริหารที่มีการให้หลักประกันความเสมอภาคและเสรีภาพในการแข่งขัน การสร้างระบบการบริหารที่สามารถตอบสนองและจัดการการเปลี่ยนแปลงด้านนโยบายและแนวทางการบริหารจัดการการพัฒนาประเทศ การสร้างผู้นำที่มีความรู้ความเข้าใจในด้านการแก้ไขปัญหาและพัฒนาเศรษฐกิจ เท่ากับการบริหารที่ยึดหลักการและเหตุผลในการตัดสินใจที่เกี่ยวข้องกับสาธารณชน และการสร้างระบบการบริหารที่มีประสิทธิผลและประสิทธิภาพ 5) การพัฒนาท้องถิ่นในจังหวัดชุมพร ด้านการจัดการทรัพยากรธรรมชาติและสิ่งแวดล้อมโดยรวมอยู่ในระดับมาก เมื่อพิจารณาเป็นรายข้อ มีระดับการพัฒนาอยู่ในระดับมากทั้งหมด จำนวน 6 ข้อเรียงลำดับตามค่าเฉลี่ยจากมากไปหาน้อย คือ กลไกการเชื่อมโยงและการปฏิบัติในการจัดการทรัพยากรธรรมชาติและสิ่งแวดล้อมอย่างเป็นรูปธรรมรองลงมาคือการสร้างระบบการบริหารจัดการให้ชุมชนในพื้นที่ซึ่งใช้ประโยชน์จากทรัพยากรธรรมชาติได้มีส่วนร่วมกำหนดแนวทางการดำเนินงานของภาครัฐที่จะส่งผลกระทบต่อสภาวะแวดล้อมและคุณภาพชีวิตของคนในพื้นที่ ทุกฝ่ายในสังคมสามารถร่วมกันควบคุมการใช้และอนุรักษ์ทรัพยากรธรรมชาติควบคู่ไปกับการพัฒนาเศรษฐกิจได้อย่างสมดุล ทุกฝ่ายในสังคมสามารถร่วมกันควบคุมการใช้และอนุรักษ์สิ่งแวดล้อมควบคู่ไปกับการพัฒนาเศรษฐกิจได้อย่างสมดุลการสร้างมาตรฐานหรือเกณฑ์วัดระบบสากลเพื่อควบคุมดูแลสภาวะแวดล้อมทั้งเขตเมือง ชุมชน ชนบทที่เอื้อต่อการมีคุณภาพชีวิตที่ดีของคนในสังคม และการสร้างระบบการบริหารจัดการให้ชุมชนในพื้นที่ซึ่งใช้ประโยชน์จากทรัพยากรธรรมชาติได้มีส่วนร่วมในการตัดสินใจ

**4. การวิเคราะห์ความสัมพันธ์ของนโยบายประชารัฐกับการพัฒนาท้องถิ่นในจังหวัดชุมพร** โดยเป็นการวิเคราะห์ความสัมพันธ์ระหว่างตัวแปรอิสระกับตัวแปรตามพบว่าความสัมพันธ์ของนโยบายประชารัฐกับการพัฒนาท้องถิ่นในจังหวัดชุมพร โดยรวมมีค่าความสัมพันธ์อยู่ในระดับสูง เท่ากับ .807 เมื่อพิจารณาเป็นรายด้านและเรียงลำดับตามความสัมพันธ์จากมากไปน้อยปัจจัยที่มีค่าสหสัมพันธ์กับความสัมพันธ์กับการพัฒนาท้องถิ่นในจังหวัดชุมพร สูงที่สุดคือด้านการเสริมสร้างศักยภาพขององค์กรพัฒนาเอกชนและองค์กรประชาชน รองลงมาคือด้านการส่งเสริมท้องถิ่นให้มีส่วนร่วมในการพัฒนา ด้านการปรับดุลยภาพการมีส่วนร่วมในการพัฒนา ด้านการสร้างเสริมสมรรถนะของประชาชนและพลังทางสังคม ด้านการจัดการแก้ไขความขัดแย้งในสังคมด้วยสันติวิธี ด้านการสร้างภาคีเพื่อการพัฒนา ด้านการให้หลักประกันสิทธิเสรีภาพ โดยรวมอย่างมีนัยสำคัญทางสถิติที่ระดับ .01

**5. ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร**โดยรวม มีจำนวน 6 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 66.50 มีค่า R2= .665 และมีค่าของ F เท่ากับ130.107 มีค่า Adjusted R2เท่ากับ .660 มีค่า R2 Change เท่ากับ .004 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการเสริมสร้างศักยภาพขององค์กรพัฒนาเอกชนและองค์กรประชาชน (X7) ประชาชนและพลังทางสังคม (X3) ด้านการส่งเสริมท้องถิ่นให้มีส่วนร่วมในการพัฒนา (X6) ด้านการให้หลักประกันสิทธิเสรีภาพ (X1) ด้านการปรับดุลยภาพการมีส่วนร่วมในการพัฒนา (X5) และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการจัดการแก้ไขความขัดแย้งในสังคมด้วยสันติวิธี (X2) สามารถเขียนสมการทำนายจากการวิเคราะห์ถดถอยพหุการพัฒนาท้องถิ่นในจังหวัดชุมพร พบว่า มีตัวแปรที่สำคัญที่เข้าสู่สมการ 6 ตัวแปร สามารถเขียนสมการณ์ในรูปคะแนนดิบและคะแนนมาตรฐานได้ ดังต่อไปนี้

สมการพยากรณ์ในรูปคะแนนดิบ Y = .830+ .097 X1  + .082X2+ .120X3 +.124X5 + .155X6

+ .217X7

สมการพยากรณ์ในรูปคะแนนมาตรฐาน Zr = .279Z7 + .204Z6+ .168Z3 + .152 Z5 +.117Z1

+ .099Z2

เมื่อพิจารณาเป็นรายด้านแล้วปรากฏดังต่อไปนี้

5.1 ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร ด้านการสนับสนุนศักยภาพและโอกาสการพัฒนาของคน ทั้ง 4 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 40.10 มีค่า R2= .401 และมีค่าของ F เท่ากับ 67.816 มีค่า Adjusted R2 เท่ากับ .401 มีค่า R2 Change เท่ากับ .010 ซึ่งมีนัยสำคัญทางสถิติที่ระดับ α .05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการเสริมสร้างศักยภาพขององค์กรพัฒนาเอกชนและองค์กรประชาชน ด้านการปรับดุลยภาพการมีส่วนร่วมในการพัฒนา ด้านการส่งเสริมท้องถิ่นให้มีส่วนร่วมในการพัฒนา และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ประชาชนและพลังทางสังคม

5.2 ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร ด้านการพัฒนาสภาพแวดล้อมทางสังคมทั้ง 4 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 53.90 มีค่า R2= .539 และมีค่าของ F เท่ากับ115.509 มีค่า Adjusted R2 เท่ากับ .534มีค่า R2 Change เท่ากับ .020 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการส่งเสริมท้องถิ่นให้มีส่วนร่วมในการพัฒนา ด้านการปรับดุลยภาพการมีส่วนร่วมในการพัฒนา ด้านการเสริมสร้างศักยภาพขององค์กรพัฒนาเอกชนและองค์กรประชาชน และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการจัดการแก้ไขความขัดแย้งในสังคมด้วยสันติวิธี

5.3 ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร ด้านการเสริมสร้างศักยภาพการพัฒนาของภูมิภาคและชนบททั้ง 3 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 39.80 มีค่า R2= .398 และมีค่าของ F เท่ากับ87.293 มีค่า Adjusted R2 เท่ากับ .394มีค่า R2 Change เท่ากับ .017 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการเสริมสร้างศักยภาพขององค์กรพัฒนาเอกชนและองค์กรประชาชน ด้านการสร้างเสริมสมรรถนะของประชาชนและพลังทางสังคม และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการปรับดุลยภาพการมีส่วนร่วมในการพัฒนา

5.4 ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร ด้านการพัฒนาสมรรถนะและประสิทธิภาพของระบบเศรษฐกิจทั้ง 5 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 48.80 มีค่า R2= .488 และมีค่าของ F เท่ากับ75.151 มีค่า Adjusted R2 เท่ากับ .482 มีค่าR2 Change เท่ากับ .009 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการเสริมสร้างศักยภาพขององค์กรพัฒนาเอกชนและองค์กรประชาชน ด้านการปรับดุลยภาพการมีส่วนร่วมในการพัฒนา ด้านการส่งเสริมท้องถิ่นให้มีส่วนร่วมในการพัฒนา ด้านการให้หลักประกันสิทธิเสรีภาพ และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการสร้างเสริมสมรรถนะของประชาชนและพลังทางสังคม

5.5 ตัวแปรนโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพร ด้านการจัดการทรัพยากรธรรมชาติและสิ่งแวดล้อมทั้ง 4 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 37.30 มีค่า R2= .373 และมีค่าของ F เท่ากับ58.810 มีค่า Adjusted R2 เท่ากับ .367 มีค่า R2 Change เท่ากับ .012 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการจัดการแก้ไขความขัดแย้งในสังคมด้วยสันติวิธี ด้านการส่งเสริมท้องถิ่นให้มีส่วนร่วมในการพัฒนา ด้านการสร้างเสริมสมรรถนะของประชาชนและพลังทางสังคม และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการให้หลักประกันสิทธิเสรีภาพ

**ระยะที่ 2 เพื่อสร้างรูปแบบนโยบายประชารัฐกับการพัฒนาท้องถิ่นในจังหวัดชุมพร**

ผลการวิจัยจากการประชุมกลุ่มย่อย (Focus Group) และการสัมภาษณ์แบบเจาะลึก สรุปได้ว่าปัจจัยที่มีอิทธิพลต่อนโยบายประชารัฐกับการพัฒนาท้องถิ่นในจังหวัดชุมพรมีจำนวน 7 ปัจจัยได้แก่ปัจจัยด้านการให้หลักประกันสิทธิเสรีภาพด้านการจัดการแก้ไขความขัดแย้งในสังคมด้วยสันติวิธีด้านการสร้างเสริมสมรรถนะของประชาชนและพลังทางสังคมด้านการสร้างภาคีเพื่อการพัฒนาด้านการปรับดุลยภาพการมีส่วนร่วมในการพัฒนาด้านการส่งเสริมท้องถิ่น ให้มีส่วนร่วมในการพัฒนาและด้านการเสริมสร้างศักยภาพขององค์กรพัฒนาเอกชนและองศ์กรประชาชนทั้งนี้ผู้เชี่ยวชาญได้เสนอแนะเพิ่มเติมถึงแนวทางการแก้ไขปัญหาความขัดแย้ง สรุปได้ดังนี้ 1) นโยบายยุทธศาสตร์อื่น ๆ ที่ส่งผลต่อการพัฒนาของท้องถิ่นในจังหวัดชุมพร อาธิเช่น ยุทธศาสตร์การพัฒนาการท่องเที่ยวยุทธศาสตร์การพัฒนาการผลิตสินค้าเกษตรและเกษตรอุตสาหกรรมยุทธศาสตร์การพัฒนาด้านการวางแผนการส่งเสริมการลงทุนพาณิชยกรรมและการท่องเที่ยว ยุทธศาสตร์ที่สามารถเชื่อมโยงองค์กรเครือข่ายชุมชน ยุทธศาสตร์การพัฒนาศีลธรรม จริยธรรม ยุทธศาสตร์การใช้จ่ายเงินอุดหนุนวัดที่ได้รับจากองค์กรปกครองส่วนท้องถิ่น[ยุทธศาสตร์พัฒนาการศึกษา](https://www.google.co.th/url?sa=t&rct=j&q=&esrc=s&source=web&cd=10&ved=0ahUKEwjC0_j9z_fUAhWLqY8KHSf0CKIQFghUMAk&url=http%3A%2F%2Fbackoffice.onec.go.th%2Fuploaded%2FCategory%2FPubEduNet%2FNationnalEduPlan-CPN.pdf&usg=AFQjCNEYmeTth_WxcR9XgglHvv_WHUZy4w)ยุทธศาสตร์ด้านการกีฬาและนันทนาการ ยุทธศาสตร์เชื่อมฝั่งทะเลชุมพร-ระนอง 2) ข้อเสนอแนะเพิ่มเติมเกี่ยวกับนโยบายประชารัฐหรือการพัฒนาท้องถิ่นในจังหวัดชุมพร สรุปได้ดังต่อไปนี้ 2.1) การมีส่วนร่วมของภาครัฐ ภาคธุรกิจ และภาคประชาชนเพื่อร่วมกันสนับสนุนและพัฒนาสร้างความเข้มแข็งได้แก่ โครงการ “สานพลังประชารัฐเพื่อเศรษฐกิจฐานราก” เพื่อร่วมแก้ไขปัญหาเศรษฐกิจ และขับเคลื่อนการพัฒนา ซึ่งมีกลไก มีกระบวนการที่แตกต่างจากประชานิยม ซึ่งเป็นการรวมพลังทุกภาคส่วนไม่ว่าจะอยู่ในภาคประชาชน ภาคธุรกิจ หรือภาครัฐ ทุกคน คือ ประชาชนของชาติ โดยรัฐบาลเป็นผู้อำนวยความสะดวก สนับสนุน เปิดช่องทางให้เอกชน ประชาชน เข้ามามีส่วนร่วมตามกระบวนการประชาธิปไตย ทำให้การบริหารงานต่าง ๆ ไม่สร้างความขัดแย้งเกิดขึ้นระหว่างประชาชนกับรัฐบาล 2.2) ควรให้ความสำคัญกับข้อมูลพื้นฐานเพื่อใช้ในการชี้เป้าหมายและวางแผนการการพัฒนา (จปฐ.) ภายใต้คำสำคัญของนโยบายประรัฐ คือ “มั่นคง มั่งคั่ง ยั่งยืน” พร้อมด้วยการเดินก้าวไปด้วยกัน ในการเชื่อมโยงเป็นเครือข่ายช่วยเหลือคนในจังหวัดชุมพร สื่อสารด้วยความเข้าใจ เป็นสโลแกนที่ทางผู้ที่เป็นที่หน้าที่ปฏิบัติงานในหน่วยงานภาครัฐควรเห็นถึงความสำคัญ ร่วมกับประชาชน และภาคเอกชน เพื่อเตรียมความพร้อมในพัฒนาท้องถิ่นเป็นด้วยกัน 2.3) ควรมีการบริหารจัดการด้านสาธารณูปโภค โดยเฉพาะการบริหารจัดการน้ำในช่วงฤดูแล้งยังขาดประสิทธิภาพที่ดีทั้งในเชิงปริมาณ และคุณภาพ   
2.4) นโยบายประชารัฐยังมีปัญหาและอุปสรรค์ในการขับเคลื่อนนโยบายเพราะปัญหาการบริหารจัดการงบประมาณตามนโยบายของรัฐบาล การกระจายอำนาจในการบริหารจัดการโครงการต้องได้รับความเห็นชอบจากส่วนกลางก่อนดำเนินการส่งผลให้การดำเนินงานมีความล่าช้า จึงเป็นอุปสรรคต่อการเบิกจ่ายงบประมาณให้บรรลุเป้าหมายตามมาตรการใช้จ่ายงบประมาณประจำปี เป็นต้น 2.5) สภาวการณ์ทางเศรษฐกิจในระดับประเทศ และในระดับภูมิภาคส่งผลต่อการพัฒนาในระดับท้องถิ่นเป็นอย่างมากนั้น ได้แก่ เกิดการอพยพย้ายถิ่นของประชาชนที่อื่น เข้ามาอยู่ในพื้นที่ทำให้เกิดการแย่งอาชีพทำกิน ความคาดหวังของประชาชน และภาคเอกชนสูงเกินไป เมื่อเทียบกับงบประมาณและอำนาจหน้าที่ความรับผิดชอบขององค์กรปกครองส่วนท้องถิ่นจะดำเนินการให้ได้ เช่น ปัญหามลพิษและปริมาณขยะในเขตชุมชนเมือง 2.6) ภาครัฐควรมีนโยบายมาร่วมสนับสนุนงบประมาณในการส่งเสริมสนับสนุนการประกอบอาชีพวิสาหกิจชุมชนขนาดย่อม (SME) กล่าวคือ ให้ภาคเอกชนเข้ามามีบทบาทในการร่วมกันทำงานในเชิงบูรณา มีความเป็นเจ้าของร่วมกัน ร่วมกันคิด ร่วมกันสร้าง ร่วมกันลงทุน และร่วมกันรับผลประโยชน์ในลักษณะพึ่งพาเกื้อกูลกัน อีกทั้งควรมีนโยบายที่เอื้ออำนวยต่อภาคเอกชนที่เข้ามามีส่วนร่วมในการกระทำดังกล่าว เช่น ลดหย่อนภาษีของภาคเอกชน ห้างหุ้นส่วนจำกัด บริษัท มาร่วมส่งเสริมวิสาหกิจชุมชนขนาดย่อม (SME) มีการปล่อยสินเชื้อให้กับภาคเอกชนที่มาส่งเสริมให้ประชาชนมีรายได้ เป็นต้น 2.7) ควรจัดให้มีการพัฒนา การบำรุงรักษา ซ่อมแซม โครงสร้างพื้นฐาน ที่อยู่ในกรอบภารกิจขององค์การบริหารส่วนตำบล ให้มีมาตรฐานและกระจายครอบคลุมทุกพื้นที่อย่างเป็นธรรมตามความจำเป็นเร่งด่วนสำหรับข้อเสนอแนะอื่น ๆ เกี่ยวกับนโยบายประชารัฐหรือการพัฒนาท้องถิ่นในจังหวัดชุมพรนั้น 2.8) ภาครัฐ ภาคธุรกิจ และภาคประชาชน ร่วมกันสร้างความเข้มแข็งให้แก่ระบบเศรษฐกิจฐานรากการที่ประชาชนและรัฐร่วมมือกันในการพัฒนาเศรษฐกิจและสังคม สอดคล้องกับการรณรงค์ประชาสัมพันธ์ “สานพลังประชารัฐเพื่อเศรษฐกิจฐานราก” เป็นความร่วมมือร่วมใจของรัฐและประชาสังคม เพื่อร่วมแก้ไขปัญหาเศรษฐกิจ และขับเคลื่อนการพัฒนา ซึ่งมีกลไก มีกระบวนการที่แตกต่างจากประชานิยม ซึ่งเป็นการรวมพลังทุกภาคส่วนไม่ว่าจะอยู่ในภาคประชาชน ภาคธุรกิจ หรือภาครัฐ ทุกคน คือ ประชาชนของชาติ โดยรัฐบาลเป็นผู้อำนวยความสะดวก สนับสนุน เปิดช่องทางให้เอกชน ประชาชน เข้ามามีส่วนร่วมตามกระบวนการประชาธิปไตย ทำให้การบริหารงานต่าง ๆ 2.9) ควรส่งเสริมให้มีการนำประชาชนกลุ่มเกษตรกรไปดูงานยังต่างพื้นที่ ทั้งในประเทศและต่างประเทศ เพื่อให้เกิดความรู้ และความคิด ได้เห็นแบบอย่างที่มีคนทำและประสบความสำเร็จ ซึ่งจะเป็นแรงกระตุ้นให้นำไปใช้ในการพัฒนาชุมชนของตนเอง แลกเปลี่ยนความรู้ และประสบการณ์กัน มีการสร้างเครือข่ายการทำงานร่วมกัน เช่น เครือข่ายกลุ่มทอผ้าในเขตจังหวัดภาคเหนือที่เครือข่ายกลุ่มการปลูกผลไม้แซมของ จังหวัดจันทบุรีที่เข้มแข็งและก่อให้เกิดรายได้เสริมอย่างมหาศาล เป็นต้น 2.10) ควร**พัฒนาคุณภาพชีวิตตามวิถีเศรษฐกิจพอเพียงเคียงคู่การรักษาทรัพยากรธรรมชาติ และวัฒนธรรมอย่างยั่งยืน** มีการนำเสนอผลจากการวิจัยเพื่อนำไปสู่แผนยุทธศาสตร์ของจังหวัด รวมทั้งการประสานความร่วมมือกับหน่วยงานภาคที่เกี่ยวข้อง ได้แก่ องค์การบริหารส่วนตำบลบางน้ำจืด องค์การบริหารส่วนตำบลเขาทะลุ องค์การบริหารส่วนจังหวัด กรมการพัฒนาชุมชน การท่องเที่ยวแห่งประเทศไทย สำนักงานชุมพร สำนักงานการท่องเที่ยวและกีฬา สำนักงานเกษตรจังหวัด มหาวิทยาลัยแม่โจ้วิทยบริการเขตจังหวัดชุมพร บริษัททัวร์และสื่อมวลชนในจังหวัดชุมพร เพื่อนำไปสู่แผนยุทธศาสตร์การพัฒนาการท่องเที่ยวของจังหวัดชุมพร ตั้งแต่ระดับนโยบายท้องถิ่นจนถึงนโยบายสาธารณะระดับจังหวัด โดยมีวัตถุประสงค์เพื่อเพิ่มศักยภาพการบริหารจัดการ และจัดตั้งชุมชนการท่องเที่ยวต้นแบบกลุ่มจังหวัดภาคใต้ฝั่งอ่าวไทย 2.11) ควรเพิ่มประสิทธิภาพการบริหารจัดการของสมาชิกกลุ่มอาชีพ กลุ่มผู้ผลิต/ผู้ประกอบการ โอท็อปกลุ่มออมทรัพย์เพื่อการผลิต กองทุนโครงการแก้ไขปัญหาความยากจนประจำหมู่บ้าน กองทุนหมู่บ้านและประชาชนในหมู่บ้าน ทำให้เกิดการสร้างงาน สร้างอาชีพ และสร้างรายได้แก่ชุมชน ซึ่งส่งผลต่อประชาชนชาวชุมพรในแต่หมู่บ้านให้มีความมั่นคงทางเศรษฐกิจฐานราก ด้วยการสนับสนุนและส่งเสริมเชื่อมโยงการพัฒนาชุมชนระหว่างภาคีการพัฒนาในระดับอำเภอ 2.12) ควรพัฒนาศักยภาพทีมงานในการเข้าร่วมจัดกระบวนการเรียนรู้ภายใต้งบประมาณ และแผนงานของ**กลุ่มจังหวัดภาคใต้ฝั่งอ่าวไทย** เกิดนโยบายส่งเสริมการท่องเที่ยวของจังหวัดชุมพรโดยชุมชนมีส่วนร่วม อย่างเป็นรูปธรรมโครงการ**ระบบโครงข่ายการท่องเที่ยวโดยชุมชน จังหวัดชุมพร** 2.13) ควรมีโครงการใหม่ ๆ ในการพัฒนาท้องถิ่นของจังหวัดชุมพรให้มีประสิทธิภาพและประสิทธิมากยิ่งขึ้น เช่น “ตลาดประชารัฐ ลานค้า ลานวัฒนธรรมอำเภอปะทิว” โดยที่ภายในงานจะมีการจัดแสดงนิทรรศการของส่วนราชการ จำหน่ายสินค้า โอท็อป อาหารพื้นบ้านของดีอำเภอปะทิว สินค้าราคาถูก พืชผักเกษตรปลอดภัย การประกวดสำรับอาหาร และกิจกรรมลานวัฒนธรรม

**5.6 อภิปรายผลการวิจัย**

ผลการศึกษา นโยบายประชารัฐกับการพัฒนาท้องถิ่นในจังหวัดชุมพรสามารถอภิปรายผลตามสมมติฐานการวิจัย ดังนี้

5.6.1 สมมติฐานการวิจัยปัจจัยด้านการให้หลักประกันสิทธิเสรีภาพด้านการจัดการแก้ไขความขัดแย้งในสังคมด้วยสันติวิธีด้านการสร้างเสริมสมรรถนะของประชาชนและพลังทางสังคมด้านการสร้างภาคีเพื่อการพัฒนาด้านการปรับดุลยภาพการมีส่วนร่วมในการพัฒนาด้านการส่งเสริมท้องถิ่นให้มีส่วนร่วมในการพัฒนาและด้านการเสริมสร้างศักยภาพขององค์กรพัฒนาเอกชนและองค์กรประชาชนมีอิทธิพลต่อการพัฒนาท้องถิ่นในจังหวัดชุมพร อย่างมีนัยสำคัญที่ระดับ .05 ผลการวิจัยพบว่า นโยบายประชารัฐที่มีอิทธิพลต่อการพัฒนาท้องถิ่นในจังหวัดชุมพรโดยรวม มีจำนวน 6 ตัว สามารถอธิบายตัวแปรตาม คือ การพัฒนาท้องถิ่นในจังหวัดชุมพร ได้ร้อยละ 66.50 มีค่า R2= .665 และมีค่าของ F เท่ากับ 130.107 มีค่า Adjusted R2 เท่ากับ .660 มีค่า R2 Change เท่ากับ .004 ซึ่งมีนัยสำคัญทางสถิติที่ระดับ α.05 เมื่อพิจารณาตัวแปรย่อย พบว่า ตัวแปรที่จะอธิบายการพัฒนาท้องถิ่นในจังหวัดชุมพร โดยเรียงลำดับการเข้าสู่สมการตามความสัมพันธ์ดังต่อไปนี้ คือ ด้านการเสริมสร้างศักยภาพขององค์กรพัฒนาเอกชนและองค์กรประชาชน ประชาชนและพลังทางสังคม ด้านการส่งเสริมท้องถิ่นให้มีส่วนร่วมในการพัฒนา ด้านการให้หลักประกันสิทธิเสรีภาพ ด้านการปรับดุลยภาพการมีส่วนร่วมในการพัฒนา และตัวแปรตัวสุดท้ายที่เข้าสู่สมการที่ดีที่สุดของการวิเคราะห์ถดถอยพหุ ได้แก่ด้านการจัดการแก้ไขความขัดแย้งในสังคมด้วยสันติวิธี ซึ่งสอดคล้องกับแนวคิดของจุมพล หนิมพานิช (2547, น. 140) ได้ให้ความหมายของการนำนโยบายไปสู่การปฏิบัติว่าหมายถึง การบริหารนโยบายที่ครอบคลุมถึงการวิเคราะห์พฤติกรรมองค์การปฏิสัมพันธ์ของบุคคลและกลุ่มบุคคลสมรรถนะและความร่วมมือของพนักงานภาครัฐและภาคเอกชนสภาพแวดล้อมของระบบและปัจจัยอื่นๆที่มีผลกระทบต่อการบรรลุเป้าหมายของนโยบายสอดคล้องกับแนวคิดของ Meter and Horn (1975, pp. 445 - 448) ได้ให้ความหมายของการนำนโยบายไปปฏิบัติเป็นการดำเนินการโดยบุคคลหรือกลุ่มบุคคลในภาครัฐหรือเอกชนซึ่งการดำเนินการดังกล่าวมุ่งที่จะก่อให้เกิดความสำเร็จโดยตรงตามวัตถุประสงค์ของนโยบายที่ได้ตัดสินกระทำไว้ก่อนหน้านั้นแล้ว

นอกจากนั้นยังสอดคล้องกับงานวิจัยของภัณฑิลา น้อยเจริญ (2557, น. 306-319) ได้ศึกษาเรื่อง ปัจจัยที่มีอิทธิพลต่อผลการนำนโยบายกองทุนหมู่บ้านและชุมชนเมืองไปปฏิบัติ : กรณีศึกษา ผู้กู้เงินกองทุนในจังหวัดหนองคาย ผลการศึกษา พบว่าปัจจัยที่มีอิทธิพลต่อการนำนโยบายกองทุนหมู่บ้านและชุมชนเมืองไป : กรณีศึกษา ผู้กู้เงินกองทุนในจังหวัดหนองคาย มี 9 ปัจจัย สามารถอธิบายการนำนโยบายกองทุนหมู่บ้านและชุมชนเมืองไปปฏิบัติ ได้ร้อยละ 59.0 มีค่า R2= .590 และมีค่าของ F เท่ากับ 61.837 โดยมีนัยสำคัญทางสถิติที่ระดับ α .05 มีปัจจัยที่สำคัญที่เข้าสู่สมการ 5 ปัจจัย คือการติดตามและประเมินผลนโยบาย วัตถุประสงค์และมาตรฐานของนโยบาย การกำหนดภารกิจและการมอบหมายงาน สมรรถนะขององค์การและเศรษฐกิจ

สอดคล้องกับงานวิจัยของ ยุภาพร ยุภาศ (2554) ได้ศึกษาวิจัยเรื่องปัจจัยเชิงสาเหตุที่ส่งผลต่อการนำนโยบายเพิ่มพลังอำนาจให้ประชาชนเพื่อแก้ปัญหาความยากจน วิเคราะห์กรณี : การดำเนินงานโครงการพัฒนาศักยภาพของหมู่บ้าน/ชุมชน (SML) ในภาคตะวันออกเฉียงเหนือ ปัจจัยที่นำมาศึกษา คือ ปัจจัยด้านสภาพแวดล้อมในการทำงาน ประกอบด้วย บรรยากาศองค์การและการติดต่อสื่อสาร ปัจจัยส่วนบุคคล ประกอบด้วย เจตคติต่อโครงการและแรงจูงใจในเข้าร่วมโครงการ ผลการวิจัย พบว่า ตัวแปรทุกตัวมีความสัมพันธ์ทางบวกกับนโยบายเพิ่มพลังอำนาจให้ประชาชนเพื่อแก้ปัญหาความยากจนกรณีการดำเนินงานโครงการพัฒนาศักยภาพของหมู่บ้าน/ชุมชน (SML) ในภาคตะวันออกเฉียงเหนือ อย่างมีนัยสำคัญทางสถิติที่ระดับ .01 ทุกค่า

ทั้งนี้ผู้วิจัยสามารถอภิปรายผลเป็นรายด้านได้ดังต่อไปนี้ 1) ด้านการให้หลักประกันสิทธิเสรีภาพผลการวิจัยสรุปได้ว่าการมีกฎหมายรับรองสิทธิประชาชนในการรับรู้ข่าวสารข้อมูลโดยเฉพาะอย่างยิ่งข่าวสารข้อมูลของราชการส่งผลต่อการพัฒนาท้องถิ่นในจังหวัดชุมพรเป็นอย่างยิ่ง ภาครัฐมีนโยบายออกกฎหมายเพื่อรองรับให้สนับสนุนการมีส่วนร่วมทั้งภาครัฐ ภาคเอกชน และภาคประชาชนนั้น ทำให้ทุกภาคส่วนเกิดความมั่นใจที่จะเข้ามามีส่วนร่วมในการดำเนินงานของรัฐเพิ่มขึ้น อีกทั้งยังเล็งเห็นความสำคัญของการใช้สิทธิเสรีภาพ โดยภาครัฐจะเป็นผู้อำนวยความสะดวก สนับสนุน และเปิดช่องทางให้ประชาชนหรือภาคเอกชนและประชาชนทั่วไป เข้ามามีส่วนร่วม มีบทบาทร่วมคิด ร่วมทำ ให้การบริหารงานของภาครัฐในเรื่องต่าง ๆ และไม่สร้างความขัดแย้งให้เกิดขึ้นระหว่างประชาชนกับรัฐให้เป็นไปด้วยความโปร่งใส และปราศจากการทุจริต ประชาชนให้อำนาจและเสรีภาพในการบริหาร หากมีการละเมิดสิทธิ์หรือการกระทำการระหว่างหน่วยงานของรัฐหรือเจ้าหน้าที่ของรัฐก็ได้มีการนำคดีขึ้นสู่ศาลปกครองตามกระบวนการขั้นตอนด้วยความยุติธรรมซึ่งสอดคล้องกับแนวคิดของสำนักงานคณะกรรมการพัฒนาการเศรษฐกิจและสังคมแห่งชาติ (2558, น. ป.ป.ม.) ที่ได้อธิบายว่าการสนับสนุนศักยภาพและโอกาสการพัฒนาของคนประกอบด้วย 1.1) การให้หลักประกันสิทธิเสรีภาพส่วนบุคคลและสิทธิเสรีภาพของชุมชนให้ความสำคัญกับหลักมนุษยธรรมเกียรติภูมิและศักดิ์ศรีของมนุษย์ทุกคนรวมทั้งหลักประกันการปฏิบัติอย่างเท่าเทียมกันภายใต้กฎหมาย 1.2) การให้หลักประกันในด้านโอกาสและช่องทางในการมีส่วนร่วมในส่วนของการกำหนดนโยบายและการบริหารจัดการการพัฒนาทั้งทางตรงและทางอ้อมเพื่อตอบสนองความจำเป็นและความต้องการของคนกลุ่มต่าง ๆ ในสังคม สอดคล้องกับงานวิจัยของลือชัย วงษ์ทอง (2555, น. 264-270) ได้ศึกษาวิจัยเรื่อง ประสิทธิผลของการนำนโยบายแรงงานต่างด้าวสัญชาติพม่าไปปฏิบัติในพื้นที่อำเภอแม่สอด จังหวัดตาก ผลการศึกษาพบว่าโดยภาพรวมประสิทธิผลของการนำนโยบายแรงงานต่างด้าวสัญชาติพม่าไปปฏิบัติ ในพื้นที่อำเภอแม่สอด จังหวัดตาก ซึ่งนโยบายต้องมีการปรับปรุงให้มีความที่ชัดเจนเพราะยังไม่สามารถนำไปใช้ในการปฏิบัติในพื้นที่อำเภอแม่สอดได้อย่างเต็มประสิทธิผล โดยต้องสามารถทำการปรับปรุงยืดหยุ่นให้มีความเหมาะสมกับพื้นที่ เพื่อประสิทธิผลของการนำไปปฏิบัติให้มีความสอดคล้องกับอำเภอแม่สอดได้อย่างมีประสิทธิผล สอดคล้องกับแนวคิดของ**สฤณี อาชวานันทกุล (**2558) ที่ได้กล่าวไว้ว่าการควบคุม ติดตาม ตรวจสอบและประเมินผลการทำงานขององค์กรปกครองส่วนท้องถิ่น ให้สามารถปฏิบัติหน้าที่ได้อย่างมีประสิทธิภาพตามนโยบายภาครัฐที่ได้วางแผนไว้รวมถึงสร้างสามารถสำรวจดัชนี ชี้วัดความพึงพอใจของประชาชน อันเป็นผลสะท้อนสืบเนื่องจากการดำเนินการนโยบายไปสู่การปฏิบัติ ว่ามีผล กระทบต่อชีวิตความเป็นอยู่ก็จะเป็นข้อมูลที่ทรงคุณค่าของผู้บริหารระดับสูงที่ชาญฉลาดในการใช้ข้อมูลดังกล่าวเป็นเครื่องมือประกอบการตัดสินใจ วางแผน กำหนด ยุทธศาสตร์ในการดำเนินการได้อย่างมั่นใจว่า จะประสบความสำเร็จตามจุดมุ่งหมายทั้งทางด้าน การเมืองและการบริหารราชการแผ่นดิน และมีวัตถุประสงค์ของการพัฒนาประชารัฐ คือ 1) เพื่อเสริมสร้างการใช้หลักนิติธรรมในการบริหารรัฐกิจ การจัดการพัฒนาและการดำเนิน กิจกรรมต่าง ๆ ของทุกภาคส่วนของสังคมให้มากยิ่งขึ้น 2) เพื่อสนับสนุนให้ทุกภาคส่วนของสังคมมีส่วนร่วมในกิจกรรมของรัฐ โดยเฉพาะอย่างยิ่งในการจัดการการพัฒนาประเทศ 3) เพื่อเพิ่มพูนประสิทธิผลและประสิทธิภาพของภาครัฐ ในการบริหารรัฐกิจ และการจัดการพัฒนาประเทศ 4) เพื่อสนับสนุนให้เกิดความต่อเนื่องในงานบริหารรัฐกิจ และการจัดการพัฒนาประเทศ ทั้งในด้านนโยบายและการปฏิบัติโดยด้านการให้หลักประกันสิทธิเสรีภาพประกอบด้วย 4.1) รับรองและให้หลักประกันสิทธิทางการเมืองสิทธิมนุษยชนและความเสมอภาคระหว่างหญิงชายให้ทัดเทียมกับบรรทัดฐานนานาอารยะประเทศ 4.2) ให้มีกฎหมายรับรองสิทธิประชาชนในการรับรู้ข่าวสารข้อมูลโดยเฉพาะอย่างยิ่งข่าวสารข้อมูลของราชการ 4.3) ส่งเสริมให้มีการพิทักษ์สิทธิและควบคุมตรวจสอบการดำเนินงานของรัฐในทางการบริหารเช่นรองรับสิทธิประชาชนในการร้องขอให้รัฐจัดประชาพิจารณ์ตามระเบียบสำนักนายกรัฐมนตรีว่าด้วยการรับฟังความคิดเห็นสาธารณะโดยวิธีประชาพิจารณ์ พ.ศ. 2539 และ 4.4) สนับสนุนการพัฒนาระบบศาลปกครองเพื่อพิทักษ์สิทธิประชาชนซึ่งอาจถูกละเมิดจากการดำเนินการของหน่วยงานของรัฐ และสอดคล้องกับแนวคิดของบรรเจิด สิงคะเนติ (2552) ได้อธิบายถึงหลักประกันสิทธิและเสรีภาพตามหลักกฎหมายรัฐธรรมนูญ พ.ศ. 2550 หมายถึงหลักที่รับรองว่าสิทธิเสรีภาพของประชาชนจะต้องได้รับการคุ้มครองศักดิ์ศรีความเป็นมนุษย์ ด้วยความเสมอภาคของบุคคล เป็นการยืนยันผลในทางกฎหมายอย่างชัดเจน โดยสิทธิเสรีภาพและความเสมอภาคของบุคคลนั้นประกอบด้วย หลักการจำกัดสิทธิและเสรีภาพจะต้องมีผลเป็นการทั่วไป ต้องมีความชัดเจนแน่นอน ต้องกระทำเท่าที่จำเป็นและต้องไม่มีผลเป็นการย้อนหลัง 2) ด้านการจัดการแก้ไขความขัดแย้งในสังคมด้วยสันติวิธีผลการวิจัยสรุปได้ว่าการสนับสนุนให้เกิดการทำงานร่วมกัน การแก้ไขปัญหาความขัดแย้งอย่างสันติวิธีภายใต้ความเสมอภาคและเคารพสิทธิซึ่งกันและกัน การสร้างเครือข่ายข้อมูลข่าวสารทำให้เกิดการเรียนรู้ร่วมกัน การร่วมมือและประสานงานกันในการแก้ไขปัญหาข้อขัดแย้งในสังคมการส่งเสริมให้เจ้าหน้าที่ของรัฐมีทัศนคติความเข้าใจและมีทักษะเกี่ยวกับกลไกกระบวนการต่าง ๆ ในการจัดการความขัดแย้งในสังคมด้วยสันติวิธีเช่นการไกล่เกลี่ยประนีประนอมการเจรจาต่อรองรวมทั้งเปิดโอกาสและสนับสนุนให้มีการปรึกษาหารือร่วมกันทุกฝ่ายที่เกี่ยวข้อง การได้รับการปฏิบัติด้วยความเสมอภาคและเคารพสิทธิซึ่งกันจะทำให้เกิดความเข้าใจกันของคนในชุมชนและสังคมซึ่งช่วยให้ผู้บริหารและผู้ปฏิบัติงานในองค์กรปกครองส่วนท้องถิ่นเกิดความใกล้ชิด สร้างความสัมพันธ์ที่ดี สร้างความรู้สึกว่าองค์กรปกครองส่วนท้องถิ่นว่าเป็นของประชาชนไม่ใช่เป็นของนักการเมืองเท่านั้น จึงก่อให้เกิดความรักและพลังสามัคคี มีความร่วมมือร่วมใจแทนความขัดแย้งและเกิดความชอบธรรมใจการตัดสินใจของหน่วยงานรัฐซึ่งถือได้ว่าเป็นเครื่องมือที่ช่วยพัฒนาท้องถิ่น สอดคล้องกับแนวคิดของ**สฤณี อาชวานันทกุล (**2558) ได้อธิบายถึงการจัดการแก้ไขความขัดแย้งในสังคมด้วยสันติวิธีประกอบด้วย 1) สนับสนุนให้เกิดการทางานร่วมกันเพื่อแก้ไขปัญหาความขัดแย้งอย่างสันติโดยยอมรับพื้นฐานของความเสมอภาคและเคารพสิทธิซึ่งกันและกันให้มีการสร้างหรือปรับปรุงความสัมพันธ์ระหว่างคู่กรณีการทำความเข้าใจร่วมกันการคำนึงถึงสิทธิของทุกฝ่ายที่ได้รับผลกระทบจากปัญหาให้เข้ามามีส่วนร่วมโดยตรงในการแก้ไขความขัดแย้ง 2) สนับสนุนให้มีบุคคลคณะบุคคลหรือสถาบันที่มีความชำนาญในการป้องกันและแก้ไขข้อขัดแย้งในสังคมทั้งในและนอกภาครัฐกระจายไปทั่วทุกพื้นที่พร้อมทั้งสร้างเครือข่ายข้อมูลข่าวสารเครือข่ายการดำเนินการและส่งต่อปัญหาให้เกิดการเรียนรู้ร่วมกันร่วมมือและประสานงานกันในการแก้ไขปัญหาข้อขัดแย้งในสังคม   
3) สนับสนุนให้มีสถาบันท้องถิ่นและสถาบันวิชาการเพื่อทำหน้าที่ศึกษาค้นคว้ารวบรวมและเผยแพร่แนวทางการป้องกันและแก้ไขข้อขัดแย้งเพื่อนามาซึ่งวิสัยทัศน์ทัศนคติที่ถูกต้องและความเข้าใจร่วมกันของคนในชุมชนและสังคมในวงกว้างการเจรจาต่อรองประนีประนอมอันนำมาซึ่งข้อตกลงร่วมกันด้วยเหตุผล 4) ส่งเสริมให้เจ้าหน้าที่ของรัฐมีทัศนคติความเข้าใจและมีทักษะเกี่ยวกับกลไกกระบวนการต่าง ๆ ในการจัดการความขัดแย้งในสังคมด้วยสันติวิธีเช่นการไกล่เกลี่ยประนีประนอมการเจรจาต่อรองการใช้อนุญาโตตุลาการ 5) ให้เจ้าหน้าที่ของรัฐปฏิบัติงานโดยให้ความสำคัญกับการป้องกันการเกิดข้อขัดแย้งมากกว่าการแก้ไขดาเนินการประชาสัมพันธ์เผยแพร่ด้วยการให้ข่าวสารข้อมูลที่ถูกต้องมีความจริงใจและให้ความร่วมมือแก่ทุกฝ่ายรวมทั้งเปิดโอกาสและสนับสนุนให้มีการปรึกษาหารือร่วมกันโดยทุกฝ่ายที่เกี่ยวข้องในระยะแรกเมื่อเกิดข้อขัดแย้งขึ้น สอดคล้องกับแนวคิดของวันชัย วัฒนศัพท์ (2559, น. 1) ได้อธิบายว่าการจัดการแก้ไขความขัดแย้งในสังคมด้วยสันติ เป็นการการจัดการความขัดแย้งอาจจะทำได้หลายวิธี เช่น การเจรจาการเจรจาไกล่เกลี่ยคนกลางการประนีประนอมการร่วมมือการสานเสวนาการสร้างกระบวนการมีส่วนร่วมการประชุมเพื่อปรึกษาหารือการเพิ่มทรัพยากรการสนับสนุนการโน้มน้าวการเผชิญหน้าการแข็งขัน เป็นต้น 3) ด้านการสร้างเสริมสมรรถนะของประชาชนและพลังทางสังคม ผลการวิจัยสรุปได้ว่าการที่รัฐสนับสนุนงบประมาณแก่องค์กรพัฒนาเอกชนและองค์กรอื่น ๆ ที่ให้ความช่วยเหลือประชาชนในด้านต่าง ๆ นั้นจะนำไปสู่การเพิ่มสมรรถนะของประชาชนเป็นปลูกฝังวัฒนธรรมการเคารพกฎระเบียบและเผยแพร่ความรู้เรื่องกฎหมายให้เจ้าหน้าที่ของรัฐและประชาชนทราบอย่างกว้างขวางเป็นการเปิดโอกาสให้ประชาชนปกครองตนเอง โดยการสร้าง “เครือข่ายประชารัฐ” ซึ่งจะเป็นกลไกสำคัญที่เชื่อมโยงและเสริมสร้างการมีส่วนร่วมของทุกภาคส่วนเข้าด้วยกันต่อการพัฒนาชุมชน และการพัฒนาสิทธิและสวัสดิการของรัฐเพื่อยกระดับคุณภาพชีวิตประชาชน ไม่ให้เกิดปัญหาความเหลื่อมล้ำในสังคมเช่นที่ผ่านมาดังนั้นจึงส่งผลให้ประชาชนในจังหวัดชุมพรสามารถกำหนดวิถีชีวิตและอนาคตของชุมชน ผู้บริหารท้องถิ่นและสมาชิกสภาองค์กรปกครองส่วนท้องถิ่นที่ทำหน้าที่เป็นตัวแทนของประชาชน โดยมีเป้าหมายให้การทำงานขององค์กรปกครองส่วนท้องถิ่นตอบสนองต่อความต้องการของประชาชนได้ตรงจุด แก้ปัญหาได้รวดเร็ว สร้างความโปร่งใส รวมทั้งเป็นวิธีการที่ช่วยเสริมสร้างความเข้มแข็งของชุมชน การร่วมมือในการนำไปปฏิบัติ ก่อให้เกิดเป็นพลังงานสังคมที่มีคุณภาพมีการสร้างพลังประชาชรจากการใช้สื่อจากภาครัฐและเอกชน เช่น วิทยุโทรทัศน์สื่อออนไลท์ เป็นต้น เพื่อสร้างความรู้ความเข้าใจที่ถูกต้องในสิทธิหน้าที่สภาพเศรษฐกิจสังคมและการเมืองทั้งภายในและภายนอกประเทศแก่ประชาชนประกอบกับมีการประชาสัมพันธ์และเผยแพร่การดำเนินการของภาครัฐภาคเอกชนและองค์กรพัฒนาเอกชนในการร่วมคิด ร่วมทำ ร่วมพัฒนาท้องถิ่น ก่อเกิดความรอบคอบในการตัดสินใจมากขึ้น และยังช่วยให้เกิดทางเลือกใหม่ในการพัฒนาท้องถิ่น ซึ่งสอดคล้องกับแนวคิดของ**สฤณี อาชวานันทกุล (**2558) 3) ที่ได้อธิบายว่า การสร้างเสริมสมรรถนะของประชาชนและพลังทางสังคมประกอบด้วย 3.1) สนับสนุนงบประมาณแก่องค์กรพัฒนาเอกชนและองค์กรอื่น ๆ ที่ให้ความช่วยเหลือประชาชนในด้านต่าง ๆ ที่จะนำไปสู่การเพิ่มสมรรถนะของประชาชน 3.2) ปลูกฝังวัฒนธรรมการเคารพกฎระเบียบและเผยแพร่ความรู้เรื่องกฎหมายให้เจ้าหน้าที่ของรัฐและประชาชนทราบอย่างกว้างขวางโดยเฉพาะอย่างยิ่งในเรื่องสิทธิและหน้าที่ของประชาชน 3.3) สนับสนุนการเผยแพร่และบังคับใช้ระเบียบการปฏิบัติราชการเพื่อประชาชนอย่างจริงจัง 3.4) ส่งเสริมเสรีภาพของสื่อมวลชนและสนับสนุนการพัฒนาสื่อเสรีตลอดจนโอกาสในการเข้าถึงสื่อและเครื่องมือการสื่อสารของรัฐโดยประชาชนกลุ่มต่าง ๆ เช่นการให้คนในชุมชนมีสิทธิใช้หอกระจายข่าวหมู่บ้านให้มีวิทยุชุมชนวิทยุท้องถิ่นและ 3.5) สร้างความรู้ความเข้าใจที่ถูกต้องในสิทธิหน้าที่สภาพเศรษฐกิจสังคมและการเมืองทั้งภายในและภายนอกประเทศแก่ประชาชนโดยใช้สื่อของรัฐและภาคเอกชนทางวิทยุและโทรทัศน์ประชาสัมพันธ์และเผยแพร่การดำเนินการของรัฐภาคเอกชนและองค์กรพัฒนาเอกชนในการแก้ไขปัญหาต่าง ๆ ที่เป็นประโยชน์แก่ชุมชนหรือประเทศ สอดคล้องกับแนวคิดของ กฤษณ์ รักชาติเจริญ ดำรงศักดิ์ จันโททัย จันทนา อินทฉิม เมทิณี แสงกระจ่าง (2559) ได้ศึกษาเรื่อง ปัจจัยชี้วัดความสำเร็จในการขับเคลื่อนมติสมัชชาสุขภาพแห่งชาติสู่การปฏิบัติ ผลการศึกษาพบว่า 1) ตัวชี้วัดที่เหมาะสมต่อการสร้างความสำเร็จของการนำมติสมัชชาสุขภาพแห่งชาติไปปฏิบัติ สามารถจำแนกปัจจัยที่สำคัญในการนำนโยบายไปปฏิบัติได้ทั้งสิ้น 6 ปัจจัย โดยในแต่ละปัจจัยจะมีตัวชี้วัดที่หลากหลาย ซึ่งต้องมีการประเมินผ่านองค์ประกอบย่อย ๆ จำนวนหนึ่งเพื่อใช้ชี้วัดความสำเร็จในการขับเคลื่อนมติ (นโยบาย) ไปสู่การปฏิบัติ มีดังนี้ ปัจจัยที่ 1 ปัจจัยด้านเนื้อหาของนโยบายปัจจัยที่ 2 ปัจจัยหน่วยงานและองค์การที่ขับเคลื่อนนโยบาย ปัจจัยที่ 3 ปัจจัยพื้นที่และประชาชนที่ได้รับผลจากนโยบาย ปัจจัยที่ 4 ปัจจัยสภาพแวดล้อมของนโยบาย ปัจจัยที่ 5 ปัจจัยผู้นำและผู้ปฏิบัติงานของนโยบายและปัจจัยที่ 6 ปัจจัยภายนอกที่ส่งผลต่อนโยบาย สอดคล้องกับแนวคิดของ อิศราภรณ์ ชมชื่น (2556, น. 28) ได้อธิบายถึงด้านการสร้างเสริมสมรรถนะของประชาชนและพลังทางสังคมหมายถึง กระบวนการเสริมสมรรถนะของประชาชนและพลังทางสังคมโดยการส่งเสริมให้ชุมชนสามารถนำศักยภาพและสมรรถนะของตนเองมาใช้อย่างมีประสิทธิภาพก่อให้เกิดประโยชน์ต่อคนในชุมชนและทุกคนได้รับโอกาสมีความเสมอภาคเท่าเทียมกันในการเข้าถึงบริการสาธารณะที่ได้มาตรฐานเดียวกันได้แก่ 1) ประชาชนให้มีความพร้อมรับการเปลี่ยนแปลงทั้งทางด้านเศรษฐกิจจิตใจสังคมสุขภาพวัฒนธรรมสิ่งแวดล้อมการเมือง 2) มีการเชื่อมโยงเครือข่ายของความร่วมมือให้เกิดพลังความร่วมมือระหว่างกลุ่ม 3) ภาครัฐจะต้องปรับเปลี่ยนวิธีการปฏิบัติงานให้เป็นฐานะของผู้อำนวยความสะดวกในการนาการเปลี่ยนแปลงกระตุ้นและเชื่อมประสานให้ประชาชนในชุมชนเกิดความตื่นตัวมีส่วนร่วมกำหนดนโยบายของรัฐเพื่อนำไปปฏิบัติให้บังเกิดผล 4) การเรียนรู้และแลกเปลี่ยนค่านิยมความเชื่อและบรรทัดฐานในการดำรงชีวิต และสอดคล้องกับงานวิจัยของกมลพร กัลยาณมิตร (2551, น. 342 - 344) ได้ทำการศึกษาเรื่อง การนำนโยบายอยู่ดีมีสุขไปปฏิบัติในจังหวัดนนทบุรี ผลการศึกษาพบว่า ปัจจัยที่ส่งผลต่อความสำเร็จของการนำนโยบายไปปฏิบัติ ของคณะกรรมการระดับหมู่บ้านหรือชุมชน คือ วัตถุประสงค์ของนโยบายและกรอบแผนงาน ทรัพยากรในการดำเนินงาน ขั้นตอนการดำเนินงาน และการมีส่วนร่วมของประชาชน โดยมีอำนาจในการอธิบายเท่ากับร้อยละ 12.60 ส่วนประชาชนที่เข้าร่วมโครงการนั้น มีปัจจัยด้านระบบกลไกสนับสนุนและขั้นตอนการดำเนินงานที่มีผลต่อความสำเร็จ นอกจากนี้กมลพร ได้เสนอตัวแบบ (Model) ที่เหมาะสมต่อการนำนโยบายไปปฏิบัติให้ได้รับผลสำเร็จ ควรประกอบด้วย วัตถุประสงค์ของนโยบายและกรอบแผนงาน ทรัพยากรในการดำเนินงาน ขั้นตอนการดำเนินงาน การมีส่วนร่วมของประชาชน ระบบกลไกสนับสนุน และความรู้ความเข้าใจของผู้ปฏิบัติ 4) ด้านการสร้างภาคีเพื่อการพัฒนา ผลการวิจัยสรุปได้ว่า ในการศึกษาวิจัยระยะที่ 1 เชิงปริมาณปัจจัยนี้ไม่ส่งผลต่อการพัฒนาท้องถิ่นในจังหวัดชุมพร แต่ภายหลังในการศึกษาวิจัยในระยะที่ 2 ผู้ให้สัมภาษณ์แบบเจาะลึกและผู้เชี่ยวชาญในการประชุมกลุ่มย่อยระดมความคิดเห็นมีความเห็นว่าปัจจัยดังกล่าวส่งผลต่อการพัฒนาท้องถิ่นในจังหวัดชุมพร ดังนั้น จึงสามารถกล่าวได้ว่า การให้ความสำคัญกับการสร้างภาคีเพื่อการพัฒนาในระดับภูมิภาคท้องถิ่นและชุมชนเช่นประชาคมจังหวัด มีการกำหนดให้การพัฒนาแบบภาคีเป็นเงื่อนไขในการจัดสรรทรัพยากรกำหนดให้หน่วยงานของรัฐระบุภาคีจะส่งผลในการพัฒนาและการวางแผนการดำเนินการโครงการต่างๆการพัฒนาอาชีพและคุณภาพชีวิต การใช้ทรัพยากรธรรมชาติและสิ่งแวดล้อมอย่างคุ้มค่าเนื่องจากว่าการสร้างภาคีประชาชน ถือได้ว่าเป็นจุดเริ่มต้นของบทบาทและอำนาจของประชาชนอย่างแท้จริง ซึ่งเป็นการสะท้อนให้เห็นถึงพลังสังคม ที่มีการรวมตัวกันเป็นกลุ่มทั้งแบบที่เป็นนิติบุคคล และไม่เป็นนิติบุคคลก็ถือว่ายิ่งมีภาคีรวมพลังกันมากเท่าไรก็จะเพิ่มอำนาจ อิทธิผลของประชาชนในการบริหาร หรือที่เรียกว่า การมีส่วนร่วมในระดับสร้างความร่วมมือที่ยึดถือกระบวนการตัดสินใจ จึงส่งผลให้การปกครองท้องถิ่นของจังหวัดชุมพร มีประชาธิปไตยที่เข็มแข็งชุมชนเกิดความรับผิดชอบต่อสังคมกันเอง ทั้งนี้ควรมีการสนับสนุนในการจัดตั้งกลุ่มองค์กรภาคีที่มีศักยภาพ ที่มีบทบาทสำคัญ 2 ประการคือ 1) การพัฒนาองค์ความรู้และเทคโนโลยีเป็นการใช้สถานภาพทางสังคมในการผลักดันนโยบายสาธารณะหรือโครงการสำคัญกับผู้บริหารที่มีอำนาจในการตัดสินใจ 2) ความข้าใจต่อรากเหง้าของปัญหาข้อเท็จจริงและความต้องการของประชาชนอย่างแท้จริง ใน 3 ลักษณะ คือ การเป็นภาคีในการวางแผน ในการดำเนินงานจนนำไปสู่การปฏิบัติ และในการศึกษาวิจัย จึงต่อว่าเป็นภาคีที่ดีก่อให้การพัฒนาที่ยั่งยืนซึ่งสอดคล้องกับแนวคิดของ Sabateir (1986, pp. 13 – 39) ซาบาเตียร์ได้บูรณาหน่วยการวิเคราะห์จากแนวคิดจากล่างขึ้นบน เช่น กลุ่มต่าง ๆ ทั้งภาครัฐและเอกชนที่เกี่ยวข้องกับนโยบายกับการวิเคราะห์จากบนลงล่าง เช่น เงื่อนไขทางสังคม เศรษฐกิจ กฎหมายและเน้นการนำมาใช้วิเคราะห์การเปลี่ยนแปลงองค์การในระยะตั้งแต่หนึ่งทศวรรษขึ้นไป ซาบาเตียร์ ได้นำแนวคิดมาจาก Heclo ซึ่งเสนอว่าการเปลี่ยนแปลงนโยบายเป็นผลมาจากปัจจัย 2 ประการ คือ การเปลี่ยนแปลงทางสังคม เศรษฐกิจและการเมืองโดยทั่วไป กับ ปฏิสัมพันธ์ของผู้มีส่วนได้เสียในนโยบาย สอดคล้องกับแนวคิดของสำนักงานคณะกรรมการพัฒนาการเศรษฐกิจและสังคมแห่งชาติ (2558, น. ป.ป.ม.) ได้กล่าวไว้ว่าการที่ประชาชนและรัฐร่วมมือกันในการพัฒนาเศรษฐกิจและสังคม สอดคล้องกับการรณรงค์ประชาสัมพันธ์ “สานพลังประชารัฐเพื่อเศรษฐกิจฐานราก” เป็นความร่วมมือร่วมใจของรัฐและประชาสังคม เพื่อร่วมแก้ไขปัญหาเศรษฐกิจ และขับเคลื่อนการพัฒนา ซึ่งมีกลไก มีกระบวนการที่แตกต่างจากประชานิยม ซึ่งเป็นการรวมพลังทุกภาคส่วนไม่ว่าจะอยู่ในภาคประชาชน ภาคธุรกิจ หรือภาครัฐ ทุกคน คือ ประชาชนของชาติ โดยรัฐบาลเป็นผู้อำนวยความสะดวก สนับสนุน เปิดช่องทางให้เอกชน ประชาชน เข้ามามีส่วนร่วมตามกระบวนการประชาธิปไตย ทำให้การบริหารงานต่าง ๆ ไม่สร้างความขัดแย้งเกิดขึ้นระหว่างประชาชนกับรัฐบาล สอดคล้องกับแนวคิดของ**สฤณี อาชวานันทกุล (**2558) ได้อธิบายการสร้างภาคีเพื่อการพัฒนาประกอบด้วย 1) สนับสนุนการสร้างภาคีเพื่อการพัฒนาที่ไม่เป็นฝักฝ่ายในทางการเมืองรวมทั้งการให้ความสำคัญกับการสร้างภาคีเพื่อการพัฒนาในระดับภูมิภาคท้องถิ่นและชุมชนเช่นประชาคมจังหวัด 2) กำหนดให้การพัฒนาแบบภาคีเป็นเงื่อนไขในการจัดสรรทรัพยากรคือกำหนดให้หน่วยงานของรัฐระบุภาคีเพื่อการพัฒนาในการวางแผนการดำเนินการโครงการต่าง ๆ โดยเฉพาะอย่างยิ่งโครงการที่เกี่ยวข้องกับการพัฒนาอาชีพคุณภาพชีวิตทรัพยากรธรรมชาติและสิ่งแวดล้อม และสอดคล้องกับแนวคิดของสรัญญา จุฑานิล (2556, น. 17) ที่ได้อธิบายถึงการสร้างภาคีเพื่อการพัฒนาหมายถึง กลุ่มบุคคล องค์กรที่มีเป้าหมายร่วมกันมารวมตัวกันด้วยความสมัครใจ เพื่อทำกิจกรรมให้บรรลุเป้าหมาย ร่วมคิด ร่วมวางแผน ร่วมทำ ร่วมประเมินผล โดยมีความเสมอภาค และเรียนรู้ร่วมกันอย่างต่อเนื่องทั้งนี่เป้าหมายหรือมีวัตถุประสงค์ร่วมกันเป็นไปในทิศทางเพื่อพัฒนา โครงสร้างความสัมพันธ์มีการเชื่อมโยงและประสานงานร่วมกันในลักษณะพึ่งพาอาศัยทำให้เกิดการแลกเปลี่ยนความรู้ข้อมูลข่าวสารต่าง ๆ ร่วมกัน 5) ด้านการปรับดุลยภาพการมีส่วนร่วมในการพัฒนาผลการวิจัยสรุปได้ว่าจากนโยบายประชารัฐมีหลักการส่งเสริมการปรับดุลยภาพ เพื่อสร้างความสัมพันธ์ที่ดีก่อให้เกิดความสมานฉันท์ของชุมชน จนกลายเป็นพลังชุมชน ที่เสมอภาคและเท่าเทียมกันในประเด็นนี้ถือว่าเป็นข้อที่ดีต่อการพัฒนาท้องถิ่นในจังหวัดชุมพรเป็นอย่างอย่างยิ่ง ส่งผลให้ประชาชนมีความใกล้ชิด มีความผูกพันต่อชุมชนระดับหนึ่ง การเพิ่มดุลการมีส่วนร่วมให้กับประชาคมและกลุ่มคนที่ยังขาดดุลการมีส่วนร่วมเช่นเกษตรกรรายย่อยชาวประมงพื้นบ้านชายฝั่ง คนจนในเมืองการเพิ่มสัดส่วนตัวแทนภาคเอกชนและภาคประชาชนในคณะกรรมการคณะอนุกรรมการคณะทำงานต่าง ๆ ของระบบบริหารการพัฒนามีการเปิดโอกาสให้องค์กรพัฒนาเอกชนและองค์กรประชาชนได้รับการสนับสนุนงบประมาณโดยตรงเพื่อดำเนินกิจกรรมพัฒนาร่วมกับภาครัฐหรือสนับสนุนยุทธศาสตร์การพัฒนาของภาครัฐโดยเฉพาะอย่างยิ่งในกิจกรรมที่กำหนดให้ประชาชนเป็นฝ่ายนำและภาครัฐสนับสนุนและสนับสนุนให้องค์กรประชาชนที่มีความเกี่ยวข้องสัมพันธ์กับพื้นที่และชุมชนนั้นมีส่วนร่วมบริหารท้องถิ่นของตนและดำเนินงานการพัฒนาผ่านช่องทางองค์กรการบริหารส่วนท้องถิ่นและสิ่งที่สำคัญการมีส่วนร่วมต้องตั้งอยู่บนพื้นฐานของเสรีภาพและอิสรภาพ การที่ภาครัฐก็ต้องเปิดโอกาสให้ประชาชนร่วมคิด ร่วมทำ ร่วมเสียสละทรัพยากรที่มีเพื่อร่วมแก้ปัญหาหรือเพื่อสร้างประโยชน์ส่วนรวมอย่างเสมอภาค มีความเอื้ออาทรต่อกัน โดยให้ความสำคัญกับการประนีประนอม พูดคุย แก้ไขปัญหาร่วมกัน หลีกเลี่ยงการแก้ไขปัญหาด้วยความรุนแรงหรือการใช้กำลังและควรมีการปรับทัศนคติของระหว่างภาครัฐ ภาคประชาชน ภาคเอกชนให้มีความเข้าใจกัน กล่าวคือ ข้าราชการ พนักงาน ลูกจ้าง ควรที่จะมีความเสมอภาคในการทำงาน เพื่อให้การดำเนินงานเป็นอย่างสะดวกและรวดเร็ว เพื่อเป็นการเตรียมความพร้อมต่อการบริการประชาชนซึ่งสอดคล้องกับแนวคิดของ**สฤณี อาชวานันทกุล (**2558)ได้อธิบายว่าการปรับดุลยภาพการมีส่วนร่วมในการพัฒนาปะกอบด้วย 1) เพิ่มดุลการมีส่วนร่วมให้กับประชาคมและกลุ่มคนที่ยังขาดดุลการมีส่วนร่วมเช่นเกษตรกรรายย่อยชาวประมงพื้นบ้านชายฝั่งคนจนในเมือง 2) เพิ่มสัดส่วนตัวแทนภาคเอกชนและภาคประชาชนในคณะกรรมการคณะอนุกรรมการคณะทำงานต่างๆของระบบบริหารการพัฒนาเช่นคณะกรรมการพัฒนาจังหวัดคณะทำงานบริหารและจัดการทรัพยากรธรรมชาติและสิ่งแวดล้อม 3) เปิดโอกาสให้องค์กรพัฒนาเอกชนและองค์กรประชาชนได้รับการสนับสนุนงบประมาณโดยตรงเพื่อดำเนินกิจกรรมพัฒนาร่วมกับภาครัฐหรือสนับสนุนยุทธศาสตร์การพัฒนาของภาครัฐโดยเฉพาะอย่างยิ่งในกิจกรรมที่กำหนดให้ประชาชนเป็นฝ่ายนำและภาครัฐสนับสนุน4) สนับสนุนให้องค์กรประชาชนที่มีความเกี่ยวข้องสัมพันธ์กับพื้นที่และชุมชนนั้นมีส่วนร่วมบริหารท้องถิ่นของตนและดำเนินงานการพัฒนาผ่านช่องทางองค์กรการบริหารส่วนท้องถิ่นเช่นองค์การบริหารส่วนตำบลสภาตำบลเทศบาลสุขาภิบาลและช่องทางอื่น ๆ 6) ด้านการส่งเสริมท้องถิ่นให้มีส่วนร่วมในการพัฒนา ผลการวิจัยสรุปได้ว่าการให้ประชาชนผู้ได้รับผลกระทบจากโครงการพัฒนาของรัฐเข้ามามีส่วนร่วมในการประเมินผลกระทบสิ่งแวดล้อมและติดตามตรวจสอบประเมินผลการดำเนินการโครงการการจัดสรรงบประมาณให้ท้องถิ่นในลักษณะเงินอุดหนุนทั่วไปให้มากขึ้นเพื่อให้ท้องถิ่นมีอิสระในการกำหนดแผนงานรวมทั้งบริหารกิจกรรมให้สอดคล้องกับความต้องการและสภาพการณ์ของท้องถิ่น ทั้งนี้การปรับบทบาทขององค์กรปกครองส่วนท้องถิ่นให้มีการพัฒนาสังคมประชาธิปไตยท้องถิ่น ได้แก่ การเปลี่ยนทัศนคติการทำงานที่เน้นการตัดสินใจแบบมีส่วนร่วมมากขึ้น โครงสร้างและกระบวนการทำงานขององค์กรปกครองส่วนท้องถิ่นที่จะดึงให้พลเมืองและพนักงานท้องถิ่นร่วมกันทำงาน โดยให้คนในท้องถิ่น บริหารท้องถิ่น เพื่อท้องถิ่น ทำให้สร้างความโปร่งใส และขยายขอบเขตการมีส่วนร่วมของประชาชนให้กว้างขวางมากขึ้น ส่งเสริมการศึกษาเพื่อเปลี่ยนให้ประชาชนมีจิตสำนึกของความเป็นพลเมือง สร้างความรู้สึกเป็นเจ้าของชุมชน เน้นการมีส่วนร่วมเสียสละ เสริมสร้าง สนับสนุนให้มีกลุ่ม สมาคม เครือข่ายทางสังคมมีความเข็มแข็งที่ทำงานเพื่อสังคมมากขึ้น เช่น ข้อกฎหมายที่ส่งเสริมให้ประชาชนรู้จักสิทธิและหน้าที่ ตัวชี้วัดที่ริเริ่มมามีบทบาทในการให้หน่วยงานรัฐต้องเปิดโอกาสรับฟังประชาชน การทำข้อตกลงร่วมกันระหว่างทุกภาคส่วน ในการร่วมมือ ร่วมใจในการดำเนินการพัฒนา จังหวัดชุมพรให้ดียิ่งขึ้น เป็นต้น แสวงหาแนวทางให้ภาครัฐ ภาคเอกชนและประชาสังคมทำงานร่วมกันเพื่อผลประโยชน์ร่วมกันเพื่อได้มาซึ่งความร่มเย็นเป็นสุขของประชาชนซึ่งสอดคล้องกับแนวคิดของ**สฤณี อาชวานันทกุล (**2558) ได้อธิบายว่าการส่งเสริมท้องถิ่นให้มีส่วนร่วมในการพัฒนาประกอบด้วย   
6.1) รับรองสิทธิชุมชนและท้องถิ่นในการจัดการทรัพยากรธรรมชาติสิ่งแวดล้อมและการมีส่วนร่วมในกิจกรรมและโครงการต่างๆที่อยู่ในพื้นที่นั้น ๆ อาทิให้ประชาชนผู้ได้รับผลกระทบจากโครงการพัฒนาของรัฐมีส่วนร่วมในการประเมินผลกระทบสิ่งแวดล้อมและติดตามตรวจสอบประเมินผลการดำเนินการโครงการ 6.2) จัดสรรงบประมาณให้ท้องถิ่นในลักษณะเงินอุดหนุนทั่วไปให้มากขึ้นและลดการจัดสรรเงินอุดหนุนเฉพาะกิจเพื่อให้ท้องถิ่นมีอิสระในการกำหนดแผนงานรวมทั้งบริหารกิจกรรมให้สอดคล้องกับความต้องการและสภาพการณ์ของท้องถิ่น 7) ด้านการเสริมสร้างศักยภาพขององค์กรพัฒนาเอกชนและองค์กรประชาชนผลการวิจัยสรุปได้ว่าการสนับสนุนให้องค์กรพัฒนาเอกชนได้รับสิทธิประโยชน์ด้านภาษีและการสนับสนุนงบประมาณจากภาครัฐจะช่วยส่งเสริมให้องค์กรธุรกิจเอกชน การสนับสนุนการดำเนินงานพัฒนาเพื่อชุมชนและสังคมขององค์กรพัฒนาเอกชนและองค์กรประชาชนด้วยมาตรการทางภาษีและการสนับสนุนการพัฒนาเครือข่ายองค์กรประชาชนเพื่อแลกเปลี่ยนความรู้และประสบการณ์และเสริมสร้างทักษะในการบริหารจัดการย่อมเกิดการพัฒนาต่อชุมชนสังคม คุณค่าสาธารณะ ที่จะก่อให้เกิดกับประชาชนผู้รับบริการ เช่น การมีสุขภาพที่ดี มีความปลอดภัยในชีวิตและทรัพย์สิน การมีน้ำสะอาดอุปโภคบริโภคอย่างเพียงพอเหมาะสม การมีระบบการกำจัดขยะหรือของเสียที่มีประสิทธิภาพ และควรใช้ระบบวัฒนธรรมความเชื่อ ความไว้วางใจและการเข้าใจถึงสภาพปัญหาที่เกิดขึ้นในระดับชุมชนด้วย ความสอดคล้องในวิถีชีวิตและธรรมชาติการสร้างวัฒนธรรมของตนเองในการดำรงอยู่ในสังคม ซึ่งสอดคล้องกับงานวิจัยของ อัษฎาวุธ พรชัย. ( 2549, น.37) ได้ศึกษาวิจัยเรื่อง การนำนโยบายไปปฏิบัติ : ศึกษาเฉพาะกรณีโครงการธนาคารประชาชนของธนาคารออมสิน ผลการวิจัยพบว่า จากการวิจัยความสำเร็จและปัจจัยที่มีผลกระทบในการนำนโยบายโครงการธนาคารประชาชนไปปฏิบัติ ภายใต้แนวคิดและทฤษฎีแล้วพบว่า มี 6 ปัจจัยได้แก่ วัตถุประสงค์และมาตรฐานนโยบาย ทรัพยากรนโยบาย การสื่อสารระหว่างองค์กร และกิจกรรมการเสริมแรง ลักษณะหน่วยงานที่นำนโยบายไปปฏิบัติ เงื่อนไขทางเศรษฐกิจ สังคมและการเมือง ทัศนคติของผู้ปฏิบัติ ดังนั้น จึงได้เสนอแนะการแก้ไขปัญหา เพื่อให้ธนาคารออมสินได้สานต่อนโยบายของรัฐบาลที่ได้รับมอบหมายให้ธนาคารออมสินเป็นแหล่งเงินทุนเพื่อพัฒนาเศรษฐกิจรากหญ้าซึ่งเป็นประชาชนส่วนใหญ่ของประเทศ สอดคล้องกับแนวคิดของ**สฤณี อาชวานันทกุล (**2558) ได้อธิบายว่าการเสริมสร้างศักยภาพขององค์กรพัฒนาเอกชนและองค์กรประชาชนประกอบด้วย 1) ส่งเสริมการจัดตั้งองค์กรพัฒนาเอกชนและองค์กรประชาชนทั้งที่เป็นนิติบุคคลและไม่เป็นนิติบุคคล 2) สนับสนุนให้องค์กรพัฒนาเอกชนได้รับสิทธิประโยชน์ด้านภาษีและการสนับสนุนงบประมาณจากภาครัฐ  
3) ส่งเสริมให้องค์กรธุรกิจเอกชนสนับสนุนการดำเนินงานพัฒนาเพื่อชุมชนและสังคมขององค์กรพัฒนาเอกชนและองค์กรประชาชนด้วยมาตรการทางภาษีและ 4) สนับสนุนการพัฒนาเครือข่ายองค์กรประชาชนเพื่อแลกเปลี่ยนความรู้และประสบการณ์และเสริมสร้างทักษะในการบริหารจัดการ

**5.7 ข้อเสนอแนะ**

การวิจัยเรื่อง รูปแบบนโยบายประชารัฐกับการพัฒนาท้องถิ่นในจังหวัดชุมพรมีข้อเสนอแนะเป็นดังนี้

**5.7.1 ข้อเสนอแนะเชิงนโยบายและการนำไปใช้**

5.7.1.1 ข้อเสนอแนะเกี่ยวกับนโยบายประชารัฐขององค์กรปกครองท้องถิ่นในจังหวัดชุมพรมีดังต่อไปนี้ 1) ด้านการให้หลักประกันสิทธิเสรีภาพ คือ ควรส่งเสริมให้มีการพัฒนาในเรื่องการรับรองและหลักประกันสิทธิทางการเมืองอย่างเสรีและเสมอภาคกับประชาชนอย่างทั่วถึงแล้วควรปรับปรุงในเรื่องของสิทธิมนุษยชนและความเสมอภาคระหว่างหญิงชายที่เท่าเทียมกัน 2) ด้านการจัดการแก้ไขความขัดแย้งในสังคมด้วยสันติวิธี คือ ควรส่งเสริมให้เจ้าหน้าที่ของรัฐมีทัศนคติความเข้าใจและมีทักษะเกี่ยวกับกลไกกระบวนการต่าง ๆ ในการจัดการความขัดแย้งในสังคมด้วยสันติวิธี เช่น การไกล่เกลี่ยประนีประนอม การเจรจาต่อรอง การใช้อนุญาโตตุลาการและให้เจ้าหน้าที่ของรัฐปฏิบัติงาน แล้วควรปรับปรุงในเรื่องของการสนับสนุนให้มีสถาบันท้องถิ่นและสถาบันวิชาการเพื่อทำหน้าที่ศึกษาค้นคว้ารวบรวมและเผยแพร่แนวทางการแก้ไขข้อขัดแย้ง 3) ด้านการสร้างเสริมสมรรถนะของประชาชนและพลังทางสังคม คือควรสร้างความรู้ความเข้าใจที่ถูกต้องในสิทธิหน้าที่ สภาพเศรษฐกิจ สังคมและการเมืองทั้งภายในและภายนอกประเทศแก่ประชาชน โดยใช้สื่อของรัฐและภาคเอกชน ทางวิทยุและโทรทัศน์ แล้วควรปรับปรุงในเรื่องของการสนับสนุนงบประมาณแก่องค์กรพัฒนาเอกชนและองค์กรอื่น ๆ ที่ให้ความช่วยเหลือประชาชนในด้านต่าง ๆ 4) ด้านการสร้างภาคีเพื่อการพัฒนา คือ ควรส่งเสริมการให้ความสำคัญกับการสร้างภาคีเพื่อการพัฒนาในระดับภูมิภาคท้องถิ่นและชุมชน เช่น ประชาคมจังหวัด เป็นต้น แล้วควรปรับปรุงในเรื่องของการระบุภาคีให้หน่วยงานของรัฐเพื่อการพัฒนาในการวางแผนการดำเนินการโครงการต่าง ๆ อย่างชัดเจน 5) ด้านการปรับดุลยภาพการมีส่วนร่วมในการพัฒนา คือ ควรส่งเสริมและเปิดโอกาสให้องค์กรพัฒนาเอกชนและองค์กรประชาชนสนับสนุนยุทธศาสตร์การพัฒนาของภาครัฐโดยกิจกรรมที่กำหนดให้ประชาชนเป็นฝ่ายนำและภาครัฐสนับสนุน แล้วควรปรับปรุงในเรื่องขององค์กรพัฒนาเอกชน องค์กรประชาชนมีส่วนร่วมบริหารท้องถิ่นของตนและดำเนินงานการพัฒนาผ่านช่องทางองค์กรการบริหารส่วนท้องถิ่น เช่น องค์การบริหารส่วนตำบลสภาตำบล เทศบาล สุขาภิบาล และช่องทางอื่น ๆ 6) ด้านการส่งเสริมท้องถิ่นให้มีส่วนร่วมในการพัฒนา คือ ควรส่งเสริมให้ชุมชนและท้องถิ่นมีส่วนร่วมในการประเมินผลกระทบสิ่งแวดล้อมและติดตามตรวจสอบประเมินผลการดำเนินการโครงการ แล้วควรปรับปรุงในเรื่องของการรับรองสิทธิชุมชนและท้องถิ่นในการจัดการทรัพยากรธรรมชาติ และสิ่งแวดล้อม 7) ด้านการเสริมสร้างศักยภาพขององค์กรพัฒนาเอกชนและองศ์กรคือควรส่งเสริมให้ประชาชนการสนับสนุนการพัฒนาเครือข่ายองค์กรประชาชนเพื่อแลกเปลี่ยนความรู้และประสบการณ์ แล้วควรปรับปรุงในเรื่องของการสนับสนุนให้องค์กรพัฒนาเอกชนได้รับสิทธิประโยชน์ด้านภาษีและการสนับสนุนงบประมาณจากภาครัฐ

5.7.1.2 ข้อเสนอแนะเกี่ยวกับการพัฒนาท้องถิ่นในจังหวัดชุมพร 1) ด้านการสนับสนุนศักยภาพและโอกาสการพัฒนาของคน คือ ควรส่งเสริมให้หลักประกันในด้านโอกาสและช่องทางในการมีส่วนร่วมการบริหารจัดการการพัฒนาทั้งทางตรงและทางอ้อมเพื่อตอบสนองความจำเป็น แล้วควรปรับปรุงในเรื่องของหลักประกันการปฏิบัติอย่างเท่าเทียมกันภายใต้กฎหมาย 2) ด้านการพัฒนาสภาพแวดล้อมทางสังคม คือ ควรส่งเสริมการสร้างความเท่าเทียมเสมอภาคระหว่างคนกลุ่มต่างๆในสังคม แล้วควรปรับปรุงในเรื่องของการสร้างวัฒนธรรมประชาสังคมที่คนในสังคมมีความสำนึกถึงสิทธิหน้าที่ความรับผิดชอบร่วมกันในฐานะพลเมืองและความรับผิดชอบที่มีต่ออนุชนรุ่นหลัง 3) ด้านการเสริมสร้างศักยภาพการพัฒนาของภูมิภาคและชนบท คือ ควรส่งเสริมการสร้างขีดความสามารถให้คนในภูมิภาคและชนบทได้รับการพัฒนาความรู้ความสามารถเพื่อให้สามารถแก้ไขปัญหาของตนเองและเสริมสร้างโอกาสการพัฒนาเพื่อสร้างอาชีพและการมีงานทำ แล้วควรปรับปรุงในเรื่องของการสร้างระบบและกลไกการบริหารเพื่อเปิดโอกาสให้ทุกฝ่ายในสังคมมีส่วนร่วมในการพัฒนาภูมิภาคและชนบท 4) ด้านการพัฒนาสมรรถนะและประสิทธิภาพของระบบเศรษฐกิจคือ ควรส่งเสริมการสร้างผู้นำที่มีวิสัยทัศน์กว้างไกลในด้านการแก้ไขปัญหาและพัฒนาเศรษฐกิจ แล้วควรปรับปรุงในเรื่องของการสร้างระบบการบริหารที่มีประสิทธิผลและประสิทธิภาพ 5) ด้านการจัดการทรัพยากรธรรมชาติและสิ่งแวดล้อม คือ ควรส่งเสริมในเรื่องของกลไกการเชื่อมโยงและการปฏิบัติในการจัดการทรัพยากรธรรมชาติและสิ่งแวดล้อมอย่างเป็นรูปธรรม แล้วควรปรับปรุงในเรื่องของการสร้างระบบการบริหารจัดการให้ชุมชนในพื้นที่ซึ่งใช้ประโยชน์จากทรัพยากรธรรมชาติได้มีส่วนร่วมในการตัดสินใจ

**5.7.2 ข้อเสนอแนะเพื่อการวิจัยครั้งต่อไป**

5.7.2.1 ควรมีการศึกษาด้านการให้หลักประกันสิทธิเสรีภาพ ด้านการจัดการแก้ไขความขัดแย้งในสังคมด้วยสันติวิธี ด้านการสร้างเสริมสมรรถนะของประชาชนและพลังทางสังคม ด้านการปรับดุลยภาพการมีส่วนร่วมในการพัฒนา ด้านการส่งเสริมท้องถิ่นให้มีส่วนร่วมในการพัฒนา ด้านการเสริมสร้างศักยภาพขององค์กรพัฒนาเอกชนและองค์กรประชาชน เชิงลึกเนื่องจากเป็นปัจจัยที่ส่งผลต่อการพัฒนาท้องถิ่นในจังหวัดชุมพร

5.7.2.2 เห็นควรนำรูปแบบนโยบายประชารัฐกับการพัฒนาท้องถิ่นในจังหวัดชุมพร ไปทดลองใช้